Ξεκινά η διαδικασία μελετών για ενεργειακή αναβάθμιση σχολικών μονάδων στο Δ. Δράμας - Πρωινός Τύπος\nHome > Πρώτο Θέμα > Ξεκινά η διαδικασία μελετών για ενεργειακή αναβάθμιση σχολικών μονάδων στο Δ. Δράμας\nΣτέλλα Σταυρίδου 19 Σεπτεμβρίου 2018 Πρώτο Θέμα\nΞεκινά η διαδικασία μελετών για ενεργειακή\nαναβάθμιση σχολικών μονάδων στο Δ. Δράμας\n► 58 ακίνητα στο Δήμο Δράμας περιέχονται στο υπερταμείο\n► Συζήτηση για την ανύπαρκτη επένδυση σε δημοτική έκταση στο Μαυρόβατο\nΤΟ ΜΕΣΗΜΕΡΙ της Τρίτης 18 Σεπτεμβρίου (χθες), συνήλθε το Δημοτικό Συμβούλιο Δράμας στην 18η Τακτική Συνεδρίασή του, προκειμένου να συζητήσει και να εξετάσει διάφορα ζητήματα.\nΚατά τη διάρκεια της συνεδρίασης, συζητήθηκαν και δύο έκτακτα θέματα. Το πρώτο αφορούσε τη λειτουργική αναβάθμιση συστήματος συλλογικής εναλλακτικής διαχείρισης συσκευασιών ή και άλλων προϊόντων κατά την έννοια του νόμου 2939/2001 και βελτίωση μεθοδολογίας διαχείρισής του και υποστηρικτικές ενέργειες του Δήμου Δράμας συνολικής δαπάνης 67.048,12 ευρώ.\nΣτο θέμα αυτό, ο επικεφαλής της «Πόλης+Ζωής» κ. Μλεκάνης σημείωσε ότι το θέμα δεν είναι έκτακτο και έχει ήδη τεθεί από το Μάιο. Το θέμα αφορούσε τη διαδικασία συλλογής χαρτιού και χαρτονιού και ψηφίστηκε ομόφωνα.\nΜελέτες ενεργειακής αναβάθμισης σχολείων\nΤο δεύτερο έκτακτο, αφορούσε την απόφαση του Δημοτικού Συμβουλίου σχετικά με τη διαδικασία ανάθεσης δημοσίων συμβάσεων εκπόνησης μελετών για την ενεργειακή αναβάθμιση τεσσάρων σχολικών μονάδων.\nΚατά τη διάρκεια της συζήτησης, ο επικεφαλής της μείζονος αντιπολίτευσης κ. Μλεκάνης, συμφώνησε να μπουν στη συγκεκριμένη διαδικασία 4 συγκεκριμένες σχολικές μονάδες. Όπως είπε, παλαιότερα είχαν ξεκινήσει κάποιες μελέτες οι οποίες δεν τελεσφόρησαν ενώ σημείωσε ότι είναι άγνωστο που βρίσκονται αυτές και όλο αυτό έρχεται μερικούς μήνες πριν τις εκλογές. Όπως είπε επίσης, καλό θα ήταν να δημοπρατηθούν όλες μαζί οι μελέτες – 4 στον αριθμό – ώστε να υπάρχει μεγαλύτερη έκπτωση για το Δήμο.\nΜε τη σειρά του ο επικεφαλής της παράταξης «Project Δράμα 2020», αναρωτήθηκε «γιατί επιλέχθηκε η διαδικασία των συνοπτικών διαγωνισμών, με αποτέλεσμα να υπάρχουν μικρές εκπτώσεις με διαγωνισμό χαμηλής προφοράς».\nΟ επικεφαλής της «Λαϊκής Συσπείρωσης κ. Στεφανίδης, τόνισε ότι «ο κατακερματισμός και η μη ομαδοποίηση των έργων, δεν δημιουργούν συνθήκες ανταγωνισμού με ενδεχόμενο να υπάρχει μεγάλη μείωση σε σχέση με το κόστος. Κάποιοι άνθρωποι που επιζητούν τον ανταγωνισμό, δημιουργούν ασφυκτικές δικλίδες στη μη εφαρμογή του».\nΟ αντιδήμαρχος Τεχνικών Έργων κ. Παπαδόπουλος, απαντώντας στις αιτιάσεις της αντιπολίτευσης, είπε ότι «έχει να κάνει με την συντόμευση των διαδικασιών. Ένα γραφείο που θα έχει να κάνει 4 μελέτες, αντιλαμβάνεστε ότι δεν μπορεί να τις εκπληρώσει άμεσα και γρήγορα σε χρόνο, όσο 4 διαφορετικοί μελετητές. Προσπαθούμε να συμπτύξουμε το χρόνο».\nΣτη δευτερολογία του ο κ. Μλεκάνης τόνισε ότι «πρόκειται για κατάτμηση στην ουσία ενός έργου και δεν συμφέρει στο Δήμο. Σε ένα μεγαλύτερο διαγωνισμό ύψους 150.000 ευρώ και πλέον, μεγαλύτερες εταιρείες παίρνουν μέρος και σε συντομότερο χρόνο τελειώνουν το σύνολο των μελετών, απ’ ότι τη μία μελέτη οι μικρές εταιρείες».\nΤέλος το θέμα ψηφίστηκε κατά πλειοψηφία, με την «Πόλη+Ζωή» να ψηφίζει λευκό, η «Νέα Εποχή – Νέα Δράμα» ψήφισε ναι, η «Αυτοδιοίκηση Πολιτών» το καταψήφισε, ενώ η παράταξη «Project Δράμα 2020» ψήφισε επίσης λευκό.\nΑκίνητα Δημοσίου στο υπερταμείο\nΚατά τη διάρκεια της συνεδρίασης στα προ ημερησίας διάταξης θέματα, ο κ. Μλεκάνης ενημέρωσε για ένα ζήτημα που αφορά διάφορα ακίνητα ενδιαφέροντος του Δήμου. Όπως είπε, σύμφωνα με το ΦΕΚ 2317Β/19-6-2018, παρέχεται η εξουσιοδότηση στον υπουργό Οικονομικών, να μεταβεί σε κάθε αναγκαία πράξη για τη μεταβίβαση ακινήτων στην Εταιρεία Ακινήτων Δημοσίου (το γνωστό μας υπερταμείο), 10.119 ακινήτων, κυριότητας του Ελληνικού Δημοσίου.\nΌπως σημείωσε, από την έρευνα που έκανε ο ίδιος, από αυτά τα ακίνητα, 58 βρίσκονται στο Δήμο Δράμας και όχι ιδιοκτησίας του, ανήκουν σ’ αυτή την κατηγορία. Πολλοί Δήμοι έχουν ξεκινήσει μια έρευνα, για το αν υπάρχει ενδιαφέρον από τους ίδιους και για το κατά πόσο μπορούν να παρέμβουν, ούτως ώστε κάποια ακίνητα ιδιαίτερης σημασίας, να μην μπουν σ’ αυτή τη διαδικασία για 100 χρόνια (μνημονιακή δέσμευση).\nΌπως είπε ο κ. Μλεκάνης, διαπίστωσε ότι υπάρχουν και ακίνητα ενδιαφέροντος του Δήμου Δράμας. Δειγματοληπτικά είπε ότι πρόκειται για εκτάσεις του Καπνολογικού Ινστιτούτου, είναι κάποια οικόπεδο του Δημοσίου για τα οποία υπήρχε ενδιαφέρον από το Δήμο για να γίνουν δημοτικά κτίρια, αρκετά κτίρια στη Νέα Σεβάστεια και αλλού, η έκταση όπου είχε ξεκινήσει μια συζήτηση για καταφύγιο ζώων, ένα ακίνητο στην οδό Ρόδο, κάποια άλλα στα όρια του στρατοπέδου «Ανδρικάκη».\nΣε απάντηση αργότερα, ο αντιδήμαρχος Οικονομικών κ. Σολάκης, είπε ότι θα αναζητήσει το σχετικό ΦΕΚ και θα εξετάσει το ζήτημα αυτό για να δουν τι μπορεί να κάνει ο Δήμος.\nΥπόθεση χωραφιών Μαυροβάτου\nΤο ζήτημα της υπόθεσης που αφορά παραχώρηση κάποιων στρεμμάτων σε ομογενή επενδυτή από τη Ρωσία στην περιοχή του Μαυροβάτου, ο οποίος σήμερα ζει στην Ελλάδα, τέθηκε αρχικά από τον κ. Μλεκάνη, αλλά και από τον κ. Ηλιόπουλο. Η έκταση αυτή είχε παραχωρηθεί με τίμημα περίπου 40 ευρώ ανά στρέμμα στις αρχές της δημοτικής αρχής Μαμσάκου για κάποια επένδυση που ήθελε να κάνει. Βέβαια η επένδυση αυτή μέχρι σήμερα δεν έχει γίνει.\nΌπως είπε ο κ. Μλεκάνης, ο επενδυτής, έχει καταθέσει από πέρυσι αίτημα στον ΟΠΕΚΕΠΕ για επιδότηση, παρουσιάζοντας τα χωράφια αυτά στην κατηγορία της αγρανάπαυσης και ήδη έχει πάρει επιδοτήσεις, ενώ ετοιμάζεται να πάρει και νέα επιδότηση στη συνέχεια. Όπως ισχυρίστηκε η αντιπολίτευση πρόκειται για παρανομία και ότι δεν μπορεί να παρουσιάζεται ως επένδυση, ενώ παρουσιάζει τα χωράφια στον ΟΠΕΚΕΠΕ για επιδοτήσεις.\nΗ συζήτηση πήρε έκταση, και ζητήθηκε από την αντιπολίτευση η μη συνέχιση της διαδικασίας παραχώρησης των στρεμμάτων αυτών στον επενδυτή και η μη ανανέωση της διαδικασίας. Μάλιστα ο κ. Μλεκάνης ζήτησε να υπάρξει άμεσα απόφαση του σώματος, να διακοπή η σύμβαση του Δήμου με τον επενδυτή.\nΣτα λεγόμενά του ο κ. Ηλιόπουλος, κατέθεσε έγγραφο, στο οποίο εμφανίζεται να έχει καταθέσει ένσταση κατά της απόφασης του Δημοτικού Συμβουλίου Δράμας (399/2018), που αφορά την παράταση της «σύμβασης μακροχρόνιας εκμίσθωσης τμήματος 190.000 τετραγωνικών μέτρων του αρ. 811 κοινόχρηστου τεμαχίου, αγροτικού κλήρου Τ.Κ. Μαυροβάτου». Η ένσταση του κ. Ηλιόπουλου κατατέθηκε στην Αποκεντρωμένη Διοίκηση Μακεδονίας – Θράκης. Να σημειώσουμε ότι εξ αρχής ακόμα αυτής της θητείας, ο κ. Ηλιόπουλος και όλες οι αντιπολιτεύσεις, αμφισβητούσαν την εν λόγω επένδυση, η οποία τελικά μέχρι σήμερα δεν έχει γίνει.\nΜετά από σχετικά έντονη συζήτηση κατά διαστήματα, απαντώντας ο δήμαρχος κ. Μαμσάκος, σημείωσε σχετικά: «Από την πρώτη στιγμή έθεσα το θέμα των συμφερόντων του Δήμου. Από τη στιγμή που τίθεται συνέχεια το θέμα της νομιμότητας, όποιος δεν ενέχει θέμα νομιμότητας στις πράξεις του λογοδοτεί και υπάρχει η συγκεκριμένη νομοθεσία και επιβαρύνει την οποιαδήποτε δράση του. Δεν υπάρχει περίπτωση μέσα στο σώμα, να υπερασπιστώ παρανομίες. Με τίποτα. Αυτό που είχα τονίσει από την αρχή, είναι ότι υπάρχει ένα τίμημα διπλάσιο στο Δήμο. Θα ερωτηθεί η νομική σύμβουλος του Δήμου και αν δεν ενέχει νομιμότητα, εδώ είμαστε από κοινού, θα πάρουμε μια απόφαση. Δεν καλύπτω κανέναν, δεν προστατεύω κανέναν. Ξεκάθαρα».\nΣτο πλαίσιο του 41ου Φ.Τ.Μ.Μ. Παρουσίαση σκηνοθετών του Εθνικού Διαγωνιστικού


Ο Μιχάλης και ο Απόστολος μελοποιούν ποίηση με τρόπο ‘παράξενο’\nΗ απέλπιδα προσπάθειά μου να βρω εισιτήριο για τη συναυλία τους τον Γενάρη στην Αθήνα κατέληξε με τις δύο πιο ξενέρωτες λέξεις που μπορεί να αντικρίσει κάποιος φαν σε μία οθόνη ή σε ένα άσπρο χαρτί κολλημένο σε κάποιο γκισέ εισιτηριών. Sold out. Δεν ήταν ‘Κάτι Παράξενο’, γιατί ο δίσκος του Απόστολου Κίτσου και του Μιχάλη Καλογεράκη από την ‘Μικρή Άρκτο’ που πήρε το όνομά του από το ομώνυμο τραγούδι ξεχώρισε από την πρώτη στιγμή. Για τη διαφορετικότητα που έφερε σε ένα μουσικό σύμπαν που μοιάζει, πλέον, βαρετά ίδιο. Με αφορμή, λοιπόν, τη νέα τους συναυλία μαζί με τον Παντελή Καλογεράκη (αδερφό του Μιχάλη, με τον οποίο θα ερμηνεύσει και τραγούδια από τον δίσκο τους με τίτλο ‘Προσωπικό’) στην Αγγλικανική εκκλησία εξασφάλισα εκτός από ένα (πολυπόθητο) εισιτήριο και ένα ολόκληρο απόγευμα στις πρόβες τους. Για να μάθω πως είναι να μελοποιείς ποίηση το 2019 και πώς είναι να βουτάς εκεί που έχεις ταλέντο.\n“Δεν είναι καθόλου παράξενο πιστεύω”, είναι τα πρώτα λόγια του Απόστολου που μόλις έχει τακτοποιήσει τα πράγματά του στον χώρο. “Υπάρχει τεράστια παράδοση μελοποιημένης ποίησης στην ελληνική δισκογραφία. Από τον ‘Επιτάφιο’ στο ‘Μεγάλο Ερωτικό’ κι από τον ‘Καρυωτάκη’ στα ‘Τραγούδια Για τους Μήνες’. Υπ’ αυτήν την έννοια, θα μπορούσε να θεωρηθεί ακόμα και cliché το ότι καταπιανόμαστε με την ποίηση. Ωστόσο, θέλω να πιστεύω πως ο τρόπος που το κάναμε είναι ‘παράξενος’ με την έννοια του πρωτότυπου και φρέσκου. Στην τέχνη δεν έχει σημασία το αντικείμενο με το οποίο καταπιάνεσαι αλλά ο τρόπος με τον οποίο το κάνεις. Δεν έχει σημασία τι λες, αλλά πώς το λες”, αναφέρει και περιγράφει τη διαδικασία της γέννησης του τελευταίου τους δίσκου.\nΚι έχουμε βιώσει πολλές χαρές, αλλά και δυνατές στιγμές. Θυμάμαι ατέλειωτες ώρες στο στούντιο – νιώθω πως για μια περίοδο ζούσαμε εκεί – θυμάμαι ένα φανταρικό που πέρασα μέσα σ’ αυτή τη διαδικασία, θυμάμαι μια κούραση και μια έξαψη παράλληλα. Και σίγουρα θυμάμαι πάρα πολύ έντονα ένα απόγευμα προχωρημένου καλοκαιριού του 2015 στο τότε σπίτι του Μιχάλη στη Μπενάκη. Μπαλκονόπορτες ανοιχτές και μια αποπνιχτική τσιμεντο-ζέστη που μόνο όσοι έχουν ζήσει Αύγουστο στην Αθήνα μπορούν να αντιληφθούν. Τότε ο Μιχάλης μου έπαιξε πρώτη φορά το ‘Κάτι Παράξενο’ στην κιθάρα του σε μια πρώτη βερσιόν και θυμάμαι πως αμέσως άρχισα να το ακούω μέσα στο κεφάλι μου με τη μορφή που τελικά πήρε. Αυτό ήταν το κομμάτι που μας έλειπε για να ολοκληρωθεί η λίστα των τραγουδιών και τελικά ήταν και αυτό που έδωσε το όνομα σε ολόκληρο το δίσκο μας.\nΤον ρωτάω σε ποιο από τα τραγούδια του δίσκου συναντά την προσωπική του ‘ενηλικίωση’. Το σκέφτεται.\nΑν μπορούσαμε να εντοπίσουμε έναν θεματικό άξονα που δένει συνεκτικά το στιχουργικό περιεχόμενο του δίσκου, αυτός θα ήταν η ενηλικίωση. Όχι αυτή που συμβαίνει στα 18, αλλά η δεύτερη, η ψυχολογική και συναισθηματική ενηλικίωση που συντελείται με την ανάληψη της ευθύνης του εαυτού μας. Του εαυτού που κάνει ειρήνη με το Θάνατο (‘Αλλού Να Μ’ Αγαπάς’), που ετοιμάζεται για μια νέα ζωή (“Κάτι Παράξενο”), που αντιμετωπίζει το πρόβλημα της σύγχρονης μετανάστευσης στη Δύση για μια ‘καλοπληρωμένη’ δουλειά (‘Λουξεμβούργο’), αλλά και που βλέπει τους φίλους να λιγοστεύουν (‘Καλό Φεγγάρι Λέω’). Όλα αυτά τα τραγούδια είναι για πράγματα που ζω σε αυτή τη φάση της ζωής μου, στη φάση που προσπαθώ να ‘ενηλικιωθώ’.\nΣε παλιότερη συνέντευξή του είχε αναφέρει ότι περισσότερο από όλα τα κομμάτια τον δυσκόλεψε το ‘Λουξεμβούργο’. Γελάει.\nΔίπλα μας ο Μιχάλης ελέγχει κάποια πράγματα στην ακουστική και ‘πειράζει’ συνεχώς την υπόλοιπη ομάδα. Την πρώτη φορά που άκουσε τραγούδι τους στο ραδιόφωνο ήταν σε ένα Super Market. Διατήρησε την ψυχραιμία του και έφυγε με τα απαραίτητα. Απαραίτητα που προσπαθεί να συντονίσει και στη σημερινή απογευματινή πρόβα, την ώρα που μερικά από τα σημαντικότερα ονόματα της ελληνικής (κι όχι μόνο) σκηνής παίρνουν τη θέση τους στο αναλόγιο που έχει στηθεί στο κέντρο. Αλήθεια, πώς είναι να ‘βουτάς’ σε έναν τέτοιο κόσμο;\nΥπάρχουν, άραγε, κάποια ‘απωθημένα’ που δεν έχει μελοποιήσει ακόμα; Κουνάει το κεφάλι του αρνητικά.\nΈχω αρκετά αποτυχημένες απόπειρες μελοποίησης, αλλά δεν θα αφήσω απωθημένο με τίποτα μιας και στην τέχνη προσθέτεις, αφαιρείς, ‘παίζεις’ και προσπαθείς να καταλάβεις. Αν αρχίσω να σκέφτομαι ‘δεν το έκανα καλά, ας το αφήσω για άλλη φορά, μήπως να το έκανα έτσι, μήπως αλλιώς, αν θα αρέσει…’ τότε νιώθω πως θα αρχίσω να το κουράζω και δεν θέλω να το κουράζω και δεν είναι και ο λόγος που γράφω μουσική αυτός. Βουτιές, βουτιές σε όλο και πιο μεγάλες θάλασσες. Έτσι φαντάζομαι τον εαυτό μου και σε 20 χρόνια. Να κάνω τέχνη, με αρτιότερη τεχνική.


Θέματα ιστολογίου με ετικέτα 'cottonbank'\nΕιδικότερα, με προσφορές της Cotton Bank έως -70% που ισχύουν για αγορές τόσο στα φυσικά όσο και ...\nΗ Cotton Bank, μια ανερχόμενη εταιρία στον χώρο του ρουχισμού έχει πολλά να προσφέρει στο ανδρικό ρούχο. Με άνετο, casual αλλά ταυτόχρονα γεμάτο γούστο στυλ σας δίνει ό,τι χρειάζεστε για την εμφάνιση σας. Battery, Greenwood, Run και Ocean Shark είναι τα τέσσερα βασικά brand μας που μπορ...\nΟ χειμώνας ήρθε και το κρύο σου χτυπάει την πόρτα αλλά δεν χρειάζεται να περνάς ατελείωτες ώρες στα μαγαζιά για να βρεις το ιδανικό μπουφάν! H Cotton Bank είναι εδώ για να σε βοηθήσει να αποφασίσεις ανάλογα το γούστο σου το μπουφάν που θα σου δώσει άνεση και style στις εμφανίσεις σου. Επισκέψου την ...


609E 1/8 2.4G 4WD RC Car Electric Off-Road Vehicles Truck RTR Model Παιδικά Παιδικά Παιχνίδια Κριτικές - Banggood Ελληνικά Online Shopping\nΈνα παιχνίδι όχι για μικρά αγόρια αλλά για μεγάλα αγόρια επίσης. Ωραία ποιότητα, όλα δουλεύουν σωστά. Δεν είναι επαγγελματικό αυτοκίνητο RC, αλλά είναι απλά διασκεδαστικό. Καταγραφή χρόνου παράδοσης... 6 μέρες.\nΟ ταχυδρόμος δεν φροντίζει το αντικείμενο\nΤο αγόρασα για τα κοριτσάκια μου. :) Τους αρέσει πραγματικά. Τεράστια δομή. Μόνο που η μπαταρία δεν αντέχει πολύ και ο φορτιστής είναι πολύ απλός.\nΟ μεγάλος γιος θα περάσει καλά


Κοτόπουλο Tandoori με Τηγανητό Ρύζι Λαχανικών - Lambros Vakiaros\n12 γρ. φρέσκο ginger\n14 γρ. πάπρικα γλυκιά\nΓια τη δροσερή σάλτσα γιουρτιού\n25 φύλλα δυόσμου\nΓια το ρύζι με λαχανικά\n100 γρ. καρότα (κομμένα σε κύβους)\n2 γρ. κάρυ σε σκόνη\n200 γρ. καλαμπόκι (σπόρους)\n300 γρ. μπρόκολο (σε μικρές τουφες)\n700 γρ. βρασμένο ρύζι jasmine ή basmati\n2 κ.σ. φρέσκο ginger\n1/2 κούπα φύλλα δυόσμου\n2 μικρά καρότα (κομμένα σε κύβους)\n1 μικρή συσκευασία καλαμπόκι (σπόρους)\n1 μικρό μπρόκολο (σε μικρές τουφες)\n4 κούπες βρασμένο ρύζι jasmine ή basmati\nΣε ένα μεγάλο μπολ προσθέτουμε, το ξύσμα λεμονιού, το φρέσκο ginger, όλα τα μπαχαρικά και το γιαούρτι και ανακατεύουμε πολύ καλά. Προσθέτουμε τα φιλέτα από το μπούτι κοτόπουλου ανακατεύουμε καλά έτσι ώστε το μείγμα γιαουρτιού να καλύψει όλη την επιφάνεια του κοτόπουλου και τοποθετούμε μία μεμβράνη. Αφήνουμε να μαριναριστεί στο ψυγείo από 30 λεπτά έως 8 ώρες.\nΠροθερμαίνουμε το φούρνο στους 200 βαθμούς στον αέρα ή στη μεσαία θερμοκρασία του γκριλ.\nΣε ένα ταψί προσθέτουμε το μαριναρισμένο κοτόπουλου χωρίς να αφήσουμε επάνω του πάρα πολύ γιαούρτι, αλλά παράλληλα δεν θέλουμε να αφαιρέσουμε εντελώς τη μαρινάδα του γιαουρτιού.\nΨήνουμε για 25 – 30 λεπτά στον αέρα ή για περίπου 20 λεπτά στο γκριλ γυρίζοντας τα κοτόπουλα στα μισά του χρόνου (δηλαδή 10’ + 10’ από την κάθε πλευρά).\nΓΙΑ ΤΟ ΡΥΖΙ ΜΕ ΛΑΧΑΝΙΚΑ\nΠροθερμαίνουμε μια μεγάλη κατσαρόλα σε μέτρια προς υψηλή θερμοκρασία (6-8). Προσθέτουμε το ελαιόλαδο, το κρεμμύδι, το σκόρδο και το καρότο και μαγειρεύουμε 2 λεπτά.\nΣτη συνέχεια, προσθέτουμε το κάρυ, το καλαμπόκι, το μπρόκολο, αλάτι και πιπέρι και μαγειρεύουμε για άλλα 2 – 3 λεπτά.\nΠροσθέτουμε στην κατσαρόλα το βρασμένο ρύζι και ανακατεύουμε καλά έως ότου ομογενοποιηθεί.\nΣε ένα multi προσθέτουμε όλα τα υλικά και ομογενοποιούμε καλά. Διορθώνουμε τη γεύση με αλάτι και πιπέρι και συνοδεύουμε το κοτόπουλο και το ρύζι.\nΓΙΑ ΜΕΣΗΜΕΡΙΑΝΟ ΘΡΕΠΤΙΚΑ ΓΕΥΜΑΤΑ ΚΟΤΟΠΟΥΛΟ ΚΥΡΙΑΚΑΤΙΚΟ ΤΡΑΠΕΖΙ ΛΑΧΑΝΙΚΑ ΟΙΚΟΝΟΜΙΚΕΣ ΣΥΝΤΑΓΕΣ ΡΥΖΙ ΣΕ 30΄ ΣΤΗ ΦΩΛΙΑ ΤΩΝ KOY KOY ΣΤΟ ΤΑΨΙ


ΑΠΟΠ: Ανακοίνωσε Μύθιλλο! - Triponta.com.cy\nHome ΟΠΑΠ BASKET LEAGUE ΑΠΟΠ: Ανακοίνωσε Μύθιλλο!\nΤην συμφωνία με τον Μιχάλη Μύθιλλο ανακοίνωσε ο ΑΠΟΠ.\nΑναλυτικά η ανακοίνωση της ομάδας της Πάφου:\n“Νέα δυναμική στην ανδρική μας ομάδα!\nΜε τον νεαρό ταλαντούχο καλαθοσφαιριστή Μιχάλη Μύθιλλου, ενισχύεται η ανδρική ομάδα του ΑΠΟΠ, αξιοποιώντας με τον καλύτερο τρόπο την δυναμική της φετινής σεζόν.\nΟ 23χρονος Combo guard, με ύψος 1.90, μέχρι πρόσφατα αγωνιζόταν με τα χρώματα του Πολύγυρου Θεσσαλονίκης. Στην καλαθοσφαιρική του πορεία μέχρι σήμερα, έχει ξεχωρίσει για την ικανότητά του στην οργάνωση αλλά και τις αμυντικές του αρετές.\nΟ Μύθιλλου, ο οποίος έχει ενταχθεί επίσημα στο team της ανδρικής μας ομάδας, θεωρείται από τους πλέον αξιόπιστους σούτερ μέσης και μακρινής απόστασης κι ένας εξαιρετικός πασέρ και χειριστής της μπάλας.\nΟ ΑΠΟΠ, ατενίζοντας με αισιοδοξία τα επόμενα μελλοντικά του βήματα, καλωσορίζει στην καλαθοσφαιρική του οικογένεια τον Μιχάλη Μύθιλλου!”\nPrevious articleΟ Μανωλόπουλος στην Πετρολίνα ΑΕΚ!\nNext articleΑΠΟΠ: Δεύτερο «χτύπημα» με Χρίστου


Ο Κάκαβος δεν είναι τσιφλίκι κανενός… Παντιέρα αντικαπιταλιστική ενημέρωση\nΜαρ 27, 2015fridaΚινήματα Πόλης, Περιβάλλον0\nΚάλεσμα της ΑΝΤΑΡΣΥΑ στη συγκέντρωση της Θεσσαλονίκης ενάντια στη δράση των χρυσοθήρων, Σάββατο 28/3, 11.30πμ, πλ. ΧΑΝΘ\nΟι δικαιολογίες που χρησιμοποιεί η συγκυβέρνηση, όπως «είμαστε 2 μήνες μόνο κυβέρνηση» και «η Αστυνομία και η Δικαιοσύνη κινούνται ανεξάρτητα, χωρίς πολιτικές παρεμβάσεις» ακούγονται πλέον αστείες σε επίπεδο κοροϊδίας προς τους αγωνιστές που αντιμετωπίζουν καθημερινά την αυταρχικότητα αυτών των μηχανισμών. Οι ασφαλίτες με τα πολιτικά καταργήθηκαν, αλλά τέτοιος έκανε τη σύλληψη στις 20 Μάρτη στις Σκουριές. Τα ΜΑΤ αφοπλίστηκαν αλλά έπνιξαν με δακρυγόνα, για ακόμη μία φορά τον Κάκαβο. Οι υποσχέσεις δίνονται πλέον σε καθημερινή βάση και οι κάτοικοι της Χαλκιδικής βλέπουν την υπομονή τους να στερεύει. Καταλαβαίνει, πλέον, και ο πιο σκεπτικός ότι το κίνημα δε μπορεί να αναθέτει και να περιμένει τη σωτηρία του από κυβερνητικούς παράγοντες.\nΌλοι στη νέα πορεία στις 5/4 στις\nΤσάμπα εργαζόμενους ψάχνουν στην ΑΣΟΕΕ ΟΤΕ και COSMOTE Τα παιδιά του Εμφυλίου – Fils de Grece


xenofontas.gr: 4.500χλμ είναι λίγα για τον Πόντιο ποδηλάτη!\nΟ Πόντιος ποδηλάτης πολύ κοντά στο στόχο του.... μια ανάσα πριν την γη των προγόνων... Μια ανάσα πριν την Τραπεζούντα.\nΞεκίνησε με το ποδήλατο του στις 10 Σεπτεμβρίου. Από την Ακρόπολη στην Τραπεζούντα. 12 μέρες μετά έφτασε στην Κωνσταντινούπολη μετά από μια δύσκολη όπως είπε διαδρομή. Εκεί έμεινε σε φίλους αλλά τράβηξε το ενδιαφέρον των Τούρκικων Μεσών Μαζικής Ενημέρωσης.\nΟ ΒΑΣΙΛΗΣ ΓΡΑΦΕΙ ΣΤΟ FACEBOOK ΤΟΥ (22ώρες πριν):\nΠαιδιά καλημέρα! Χθες έχωσα το ποδήλατο σε ταξί στο Avcilar γιατί η Κωνσταντινούπολη ήταν μεγαύτερη απότι φανταζόμουν! Μέχρι και σε δρόμους ταχείας κυκλοφορίας εσέβα!!!!! Οι δε ανηφόρες τρελές αλλά δεν πτοήθηκα! Οι πιο απότομες ανηφόρες που υπάρχουν....... Ταξί για να μπώ και να βγω στην πόλη καθώς και στο γυρισμό, αν με θέλετε σώο και ακράδαντο πισω στην Αθήνα. Χθες επιτέλους εκαλάτσεψα ρωμαίικα σην Βασιλεύουσαν! Επήγαμε και για φαγητό και για διασκέδαση. Ευχαριστώ τον Ονούρ και τον Αντώνη καθως αι την οικογένειά του για την φιλοξενία και το τραπέζι που μου κάνανε! ΕΚΚΛΗΣΗ!!!!: Γνωρίζουμε άτομα σε Ismit, Bolu, Gerede,Tosya και γενικότερα στη διαδρομή που θα περάσω μέχρι τη Σαμψούντα με διάστημα πόλεων τα 80-120 χλμ;;;Αυτή τη στιγμή έκανα το 1/4 της διαδρομής....\nΑυτή τη στιγμή ο Βασίλης κάνει μια βόλτα στην Πόλη να δει από κοντά τον ιερό ναό της Αγίας Σοφίας, θα περάσει από το Πατριαρχείο, από το Προξενείο (τα οποία όπως γράφει στην προσωπική του σελίδα ελπίζει να τα βρει ανοιχτά) και αύριο στο Ατάπαζαρ.\nΣε δηλώσεις του σε ραδιοφωνικούς σταθμούς και άλλα μέσα ο πόντιος ποδηλάτης είπε: «Η Παναγία Σουμελά 16 αιώνες πριν πέταξε με θαυματουργό τρόπο από την Αθήνα με τη βοήθεια αγγέλων κι εγώ 16 αιώνες μετά θα ποδηλατήσω στα χνάρια Της με την βοήθεια των ποδηλατών», τονίζει ο ίδιος εξηγώντας τους λόγους που τον οδήγησαν στο επίπονο αυτό ταξίδι των 4.500 χιλιομέτρων!Ο τολμηρός Πόντιος κατά τη διάρκεια του ταξιδιού του φιλοξενείται από φίλους, εθελοντές που συγκινούνται με τον σκοπό του και Ποντιακά σωματεία. Σε λίγες μέρες θα φτάσει στην Τραπεζούντα ενώ υπολογίζει να βρίσκεται πίσω στην Αθήνα στα μέσα του Οκτώβρη.\n4.500 είναι λίγα για τον Πόντιο ποδηλάτη λοιπόν.\nΠατήστε εδώ για συνεχή ενημέρωση για το ταξίδι του Βασίλη!\nΕνώ το προφίλ του Βασίλη στο facebook έχει γεμίσει φίλους, ευχές, βίντεο και φωτογραφίες από το θαυμαστό του ταξίδι στον Πόντο...


Εκάλη Γεωτρήσεις Υποβρύχιες Αντλίες Νερού - Δήμας\nΕκάλη Γεωτρήσεις Υποβρύχιες Αντλίες Νερού – Γεώτρηση Εκάλης και εγκατάσταση με υποβρύχια αντλία γεώτρησης νερού. Τιμή γεωτρήσεων κόστος αντλίας κατόπιν ραντεβού.\nΗ εξειδίκευση σε γεωτρήσεις και αντλίες γεωτρήσεων στην Εκάλη έχει κατατάξει σε πρώτη προτίμηση την εταιρεία μας. Τόσο σε ιδιωτικές όσο και δημόσιες γεωτρήσεις της ευρύτερης Εκάλης είναι πλέον γνωστό πως γίνονται με ειδικά γεωτρύπανα και σύγχρονο εξοπλισμό. Επιλέγουμε την θέση γεώτρησης έπειτα από γεωλογική μελέτη και την χαρτογράφηση των υπογείων νερών για 100% επιτυχία στη γεώτρηση. Πλέον η αδειοδότηση αποτελεί γρήγορη διαδικασία αφού τα δικαιολογητικά της γεώτρησης πληρούν τις τεχνικές προδιαγραφές για την άδεια. εκάλη-γεωτρήσεις-υποβρύχιες-αντλίες-νερού\nΤο μικρό γεωτρύπανο ιδανικό των γεωτρήσεων της Εκάλης οδηγείται σε κήπους, αυλές, πυλωτές και υπόγεια σπιτιού. Χωρίς φθορές στον περιορισμένο χώρο της γεώτρησης το μέγιστο βάθος διάτρησης αγγίζει τα 200 μέτρα. Η ιδιωτική γεώτρηση νερού στην Εκάλη και η εγκατάσταση υποβρύχιας αντλίας, αυθημερόν και με τα καλύτερα υλικά κατασκευής.\nΗ διαδικασία τοποθέτησης της αντλίας γεώτρησης στην Εκάλη γίνεται με γερανό ή μαγκάνι. Με εγκατάσταση από ανοξείδωτο συρματόσχοινο για ελεγχόμενη καθέλκυση ή ανέλκυση του υποβρύχιου μοτέρ. Καθώς και πλαστικές σωλήνες γεωτρήσεων τύπου U-PVC για υψηλή αντοχή μέσα στο νερό. Έτσι δεν εμφανίζεται σκουριά, λάσπη και απώλειες από την άντληση νερού στις σωληνώσεις της γεώτρησης.\nΑντλίες γεωτρήσεων νερού με τα κατάλληλα χαρακτηριστικά για την Εκάλη. Υποβρύχια αντλία ανοξείδωτη ή πλαστική θα προσφέρει την ποσότητα νερού που χρειάζεται ο κήπος και η πισίνα με πίεση την στιγμή της άντλησης. Ο κινητήρας ακολουθεί τις πρότυπες ευρωπαϊκές προδιαγραφές και αποτελεί ιδανικό εξοπλισμό για συχνή λειτουργία σε γεωτρήσεις και πηγάδια νερού. εκάλη-γεωτρήσεις-υποβρύχιες-αντλίες-νερού\nΤιμή γεωτρήσεων κόστος αντλίας στην Εκάλη κατόπιν ραντεβού\nΠαράλληλα η τοποθέτηση της αντλίας γεωτρήσεων στην Εκάλη χρειάζεται αδιάβροχα καλώδια και εύκαμπτα για το αντλητικό συγκρότημα. Αποτελούν ειδικό προϊόν για τις γεωτρήσεις καθώς αποτρέπουν το βραχυκύκλωμα (ηλεκτροπληξία) και την ηλεκτρική διαρροή της εγκατάστασης. Το πάχος μόνωσης στο καλώδιο της γεώτρησης είναι ικανό να αντέξει μέσα στο νερό χωρίς φθορά για πολλά έτη, με σκοπό την ασφαλή ηλεκτροδότηση στην γεώτρηση. εκάλη-γεωτρήσεις-υποβρύχιες-αντλίες-νερού\nΟ πίνακας γεώτρησης στην Εκάλη αποτελείται από τον επιτηρητής στάθμης νερού για τον άμεσο έλεγχος της άντλησης. Έτσι προστατεύουμε την αντλία γεώτρησης σε περίπτωση που στερέψει και δεν βγάζει νερό το πηγάδι. Ο έλεγχος γίνεται με αυτοματική διαδικασία από τα ηλεκτρόδια που εγκαθίσταται στις σωληνώσεις της υποβρύχιας αντλίας γεωτρήσεων. Επίσης υπάρχει επιτηρητής ασυμμετρίας φάσεων για το δίκτυο του ηλεκτρικού ρεύματος. Σε περίπτωση που λείπει μια φάση στους τριφασικούς κινητήρες, δεν ξεκινάει η γεώτρηση να δουλεύει και να βγάζει νερό γιατί θα καεί η αντλία.\nΠαλιά ή νέα γεώτρηση στην Εκάλη πάντα προτείνουμε την τοποθέτηση δεξαμενής νερού. Η συλλογή υπόγειου νερού και η σωστή διαχείριση συμβάλει στην λειτουργία της γεώτρησης για αρκετά έτη. Ύστερα με το πιεστικό δοχείο διαστολή αυξάνουμε την πίεση στο βαθμό που επιθυμούμε και παροχετεύουμε το νερό γεώτρησης στο περιμετρικό δίκτυο. Παρέχουμε ειδικά φίλτρα νερού για γεωτρήσεις και πηγάδια με λάσπη και άμμο.\nΣτην Εκάλη βρισκόμαστε για γεωτρήσεις και αντλίες γεωτρήσεων, αλλά και για τις παρακάτω υπηρεσίες όπως\nΑρκεί ένα τηλέφωνο στην εταιρεία Γεωτρήσεις & Αντλίες Δήμας με την μεγαλύτερη εμπειρία στον χώρο από το 1960. Μάθετε απευθείας το κόστος γεώτρησης για την Εκάλη και την τιμή υποβρύχιας αντλίας νερού κατόπιν ραντεβού. Ο σεβασμός στο περιβάλλον και η ποιότητα κατασκευής των γεωτρήσεων αποτελεί την εγγύηση των εργασιών μας.


ΟΑΕΔ — Σελίδα 5 από 7 — Stilida.com\nΔήμος Στυλίδας: Ξεκινούν σήμερα οι αιτήσεις για τις προσλήψεις\nΟ ΟΑΕΔ ανακοίνωσε την έναρξη του προγράμματος κοινωφελούς εργασίας για 10000 προσλήψεις ανέργων σε δημόσιους φορείς και σήμερα ανοίγει η φόρμα της αίτησης.Η αίτηση γίνεται ηλεκτρονικά στο oaed.gr στα γραφεία του ΟΑΕΔ αλλά και σ...\nΠροσλήψεις 9 ανέργων υποχρεωτικής εκπαίδευσης στο Δήμο Στυλίδας\nΤις πρώτες ημέρες του Οκτωβρίου θα ξεκινήσουν οι προσλήψεις 10.000 περίπου ανέργων στις Περιφέρειες και τους Δήμους με την κοινωφελή εργασία του ΟΑΕΔ . Στο Δήμο Στυλίδας θα γίνουν 9 προσλήψεις. Αιτήσεις για την κοινωφελή εργασ...\nΑνακοινώθηκε από τον ΟΑΕΔ η εναρξη Προγράμματος επιδότησης επιχειρήσεων για τις πρόσληψεις 2200 ανέργων πτυχιούχων ανωτάτων εκπαιδευτικών ιδρυμάτων πανεπιστημιακού και τεχνολογικού τομέα, έως 35 ετών. Συγκεκριμένα ξεκινά στις 1...\nΝέο πρόγραμμα ΟΑΕΔ για 50.000 ανέργους εντός Αυγούστου\nΣτα 170 εκατ. ευρώ η χρηματοδότηση για τη στήριξη περίπου 50.000 ανέργων. Εντός Αυγούστου θα τεθεί σε ισχύ το νέο πρόγραμμα. Ποιοι οι δικαιούχοι και πώς θα γίνεται η μοριοδότηση. Εντός Αυγούστου αναμένεται να προκηρυχθεί από το...


«Ραντεβού θανάτου» οι οργανωμένα… ανοργάνωτοι, όχι οι οργανωμένοι\nΟι οργανωμένοι ξέρουν ποιοι… ανοργάνωτοι προκαλούν οργανωμένα επεισόδια τόσο στο Άρης – ΠΑΟΚ, όσο και στο ΑΕΚ - Ολυμπιακός\nΜε αφορμή την αφαίρεση τριών βαθμών από την ΑΕΚ και την τιμωρία δυο αγωνιστικών κεκλεισμένων των θυρών, για τα επεισόδια των οπαδών της στο ματς με τον Ολυμπιακό, καθώς και το «ραντεβού θανάτου» μεταξύ των οπαδών του Άρη και του ΠΑΟΚ στη Θεσσαλονίκη, ήρθε η ώρα στο ποδόσφαιρο και το μπάσκετ οι «επενδυτές» ν’ αποφασίσουν τι είδους «πελατεία» επιθυμούν στην κερκίδα.\nΑυτούς που πρωταγωνιστούν σε επεισόδια ή αυτούς που από το υστέρημά τους πληρώνουν εισιτήριο διαρκείας και τους απαγορεύεται η είσοδος στα γήπεδο; Πρέπει, επιτέλους, να διαλέξουν.\nΌλες οι μεγάλες, ομάδες κατά καιρούς, έχουν να τιμωρηθεί να παίξουν χωρίς θεατές. Ας πάρουμε ως βάση σκέψης την τιμωρία της ΑΕΚ που είναι πρόσφατη. Η ΑΕΚ είναι πρωταθλήτρια και ένας μετριοπαθής οπαδός της αγόρασε εισιτήριο διαρκείας για να πάει στο γήπεδο με το παιδί του.\nΗ ΑΕΚ τιμωρείται και του απαγορεύεται η είσοδος! Δεν έχει, φυσικά, παγκόσμιο προηγούμενο. Αυτός, που ακριβώς έφταιξε και τιμωρείται; Και το κυριότερο είναι πως ούτε νομικά μπορεί να κινηθεί για να διεκδικήσει πίσω τα χρήματά του.\nΣτα τελευταία χρόνια, ανάμεσα στους «υδροκέφαλους» και τους νουνεχείς της κερκίδας κερδίζουν οι πρώτοι. Κι οι δεύτεροι απομακρύνονται από το γήπεδο.\nΕίναι λύση να καταργηθούν οι Σύνδεσμοι οπαδών; Προφανώς και όχι. Γιατί; Διότι μόνο αυτοί μπορούν να απομακρύνουν όλους αυτούς που στο ντέρμπι με τον Ολυμπιακό βγαίνουν έξω και συγκρούονται με την Αστυνομία, καθώς κι αυτούς που δίνουν τα «ραντεβού θανάτου», εντός του Αριστοτελείου πανεπιστημίου Θεσσαλονίκης.\nΌλοι ξέρουν όλους στους οργανωμένους. Ξέρουν ποιοι παράτησαν το γήπεδο και βγήκαν έξω να παίξουν ξύλο. Ξέρουν ποιοι πήγαν να «σκοτωθούν» στο ΑΠΘ στην συμπρωτεύουσα. Ας τους απομακρύνουν οι ίδιοι. Γιατί δεν το κάνουν; Αυτό είναι ένα ερώτημα. Θα θεωρήσουν εαυτούς… καταδότες, ας πούμε;\nΑν έτσι νιώθουν, «καταδότες», δηλαδή, τότε είναι «προδότες» απέναντι στην ιστορία της ΑΕΚ, του Ολυμπιακού, του ΠΑΟΚ, του Παναθηναϊκού, του Άρη. Δεν τους νοιάζει που τιμωρείται η ομάδα τους, άρα για ποια… αφοσίωση, για ποια «ιδέα», ποια «λατρεία» μιλάμε και κουραφέξαλα;\nΗ ΑΕΚ έβγαλε ανακοίνωση, όπου στρέφεται ευθέως κατά της δικαιοσύνης. Όχι εναντίον των οπαδών της, που προκάλεσαν την τιμωρία της! Κανένας δεν έχει την τόλμη να τα βάλει με τη μάζα. Ούτε ο Άρης, ούτε ο ΠΑΟΚ.\nΥΓ. Στα ραδιόφωνα όλοι συμφωνούν ότι πρέπει αυτά τα κακοποιά στοιχεία να φύγουν από τα γήπεδα, αλλά πολλές φορές η «ποιότητα» των εκπομπών τους…


Κυριακή, 12 Φεβρουάριος 2012 00:37\nΣύμφωνα με το Ν.1301/82, όπως τροποποιήθηκε με το Ν.3648/2008 και την Υπ. Απ. Φ.900/6/160108, ο Πρόεδρος του Δ.Σ του Σ.Ε.Α.Ν. Ιωαννίνων καλεί όλα τα μέλη του, να προσέλθουν την Κυριακή 11 Μαρτίου 2012 και από ώρα 11:00 στην Λέσχη Αξιωματικών Φρουράς Ιωαννίνων, για τη Διεξαγωγή αρχαιρεσιών για την ανάδειξη του εννεαμελούς Δ.Σ. και των εκλεκτόρων για το Κ.Δ.Σ. της Α.Π.Ο.Ε.Α.\nΕκλογικό δικαίωμα έχουν όλα τα μέλη του Συνδέσμου, τα οποία είναι ταμειακώς τακτοποιημένα. Με απόφαση του Δ.Σ. ταμειακώς τακτοποιημένα μέλη θεωρούνται τα μέλη τα οποία μέχρι και την μέρα των αρχαιρεσιών έχουν καταβάλει το ποσό της ετήσιας συνδρομής (10 €), καθώς επίσης και των παλαιοτέρων ετών.\nΔικαίωμα υποβολής υποψηφιότητας ως μέλους του Δ.Σ. ή ως εκλέκτορας έχουν τα μέλη που δεν κωλύονται, σύμφωνα με τις περιπτώσεις β, γ και δ της παραγράφου 1 του άρθρου 5 του Ν.1301/82.\nΜετά το πέρας της υποβολής υποψηφιοτήτων ο Πρόεδρος του Δ. Σ. συντάσσει ενιαίο ψηφοδέλτιο, όπου αναγράφεται ο τίτλος του Σ.Ε.Α.Ν., οι υποψήφιοι για μέλη του Δ.Σ. και οι υποψήφιοι για εκλέκτορες, όλοι κατ’ αλφαβητική σειρά.\nΟι υποψήφιοι εκλέκτορες δύναται να είναι υποψήφιοι και ως μέλη του Δ.Σ.\nCopyright© 2018 Σύνδεσμος Εφέδρων Αξιωματικών Νομού Ιωαννίνων . sw6jin@gmail.com


Ταξίδι με συνοδηγό τις μοναδικές διαδρομές της Ελλάδας. Μόνο εσείς και η παρέα που θα επιλέξετε. Η διαδρομή που εσείς θα ορίσετε και τα μέρη που εσείς θα επιλέξετε να δείτε. Οι στάσεις για ένα καφέ στο χωριό με τη γραφική πλατεία, που θα καταλήξει σε τσίπουρο με μεζεδάκια. Οι ατελείωτες συζητήσεις και εξομολογήσεις, με φόντο το δρόμο και ένα υπέροχο τοπίο. Τα τραγούδια που θα φροντίσετε να έχετε φορτώσει στην playlist σας και όταν περάσουν τα χρόνια και τα ακούσετε τυχαία σε κάποιο σταθμό, θα σας θυμίσουν ξανά εκείνες τις μοναδικές ανέμελες στιγμές. Στιγμές που ανυπομονούμε να ζήσουμε, σε μέρη που η χώρα μας έχει απλόχερα να μας προσφέρει.\nΑρκεί απλά να έχετε πέντε ή έξι ημέρες στη διάθεση σας για να εξερευνήσετε την Πελοπόννησο. Γεμίστε το ρεζερβουάρ, βάλτε τα αγαπημένα σας τραγούδια και ετοιμαστείτε να εξερευνήσετε μέρη γεμάτα θαύματα. Από την αρχαία Ολυμπία έως το Γύθειο, τη Μονεμβασιά, το Ναύπλιο, την Επίδαυρο και την Κόρινθο, θα αποκτήσετε μια εντυπωσιακή εικόνα αυτής της φανταστικής περιοχής. Αν έχετε χρόνο, κάντε το Ναύπλιο τη βάση σας για λίγες μέρες και εξερευνήστε τις αρχαίες πόλεις του Μυστρά και της Σπάρτης.\nΣτην άκρη του Κάβο Ντόρο\nΕνώ η αφετηρία αυτής της διαδρομής, η Κάρυστος είναι ένας δημοφιλής προορισμός, καθώς ξεκινάτε το ταξίδι σας θα νιώσετε ότι έχετε αφήσει τον πολιτισμό πολύ πίσω. Το νοτιοανατολικό άκρο της Εύβοιας είναι ένα μέρος όπου οι βραχώδεις πλαγιές καταλήγουν σε ταραγμένες θάλασσες από τους διαρκείς ανέμους. Τα περισσότερα χωριά εδώ είναι σχεδόν εντελώς ερημικά και οι επιλογές για φαγητό και διαμονή είναι λίγες. Η ανταμοιβή σας θα είναι μια γη που είναι απομονωμένη και μυστηριώδης. Όταν φτάσετε επιτέλους στο θρυλικό ακρωτήριο της Εύβοιας και κοιτάξτε την ανατριχιαστική θάλασσα θα νιώσετε σαν να έχετε φτάσει στην άκρη του κόσμου.\nΑπό την Αθήνα στους Δελφούς, τα Ιωάννινα και τη Θεσσαλονίκη\nΓια αυτό το ταξίδι, φροντίστε να προγραμματίσετε αρκετές ημέρες για να έχετε αρκετό χρόνο για να εξερευνήσετε και να ξεκουραστείτε ανάμεσα σε κάθε προορισμό. Ξεκινώντας από την Αθήνα, πηγαίνετε στο ιερό των Δελφών. Μείνετε στο Γαλαξίδι, τη γραφική παραθαλάσσια πόλη που θα σας δώσει την ιδανική βάση για να εξερευνήσετε την περιοχή. Την επόμενη μέρα, ξεκινήστε για τα Ιωάννινα με ένα μεσημεριανό διάλειμμα στην γραφική πόλη της Αμφιλοχίας. Φροντίστε να βρείτε μια μικρή ταβέρνα δίπλα στη θάλασσα, ώστε να μπορείτε να απολαύσετε ολόκληρη τη θέα στον κόλπο. Τώρα που έχετε φορτίσει τις μπαταρίες σας, οδηγήστε μέχρι τα Ιωάννινα και ξεκινήστε την εξερεύνηση της πόλης. Την επόμενη μέρα, πηγαίνετε στην περιοχή των Ζαγοροχωρίων και θαυμάστε τη σειρά από τα πέτρινα γεφύρια και τα παραδοσιακά χωριά και μετά επιστρέψτε στα Ιωάννινα για τη νύχτα πριν καταλήξετε στη Θεσσαλονίκη.\nΤα βουνά και οι λίμνες της Κορινθίας\nΜόλις δύο ώρες οδήγησης με το αυτοκίνητο από την Αθήνα θα φτάσετε στα Τρίκαλα στη βόρεια Πελοπόννησο, ένα εξαιρετικό σημείο εκκίνησης για να εξερευνήσετε τη γύρω περιοχή. Μαζί με τα γοητευτικά χωριά που καλύπτουν πλαγιές καλυμμένα με δάση από έλατα και μαύρα πεύκα, αυτή η ορεινή περιοχή διαθέτει επίσης μια σειρά από μικρές λίμνες, ιδανικές για πεζοπορίες ανά πάσα στιγμή του χρόνου. Στην περιοχή θα βρείτε πολλές επιλογές διαμονής και φαγητού σε γραφικά ταβερνάκια. Η προτεινόμενη διαδρομή καταλήγει στη λίμνη Στυμφαλία όπου θα εντοπίσετε τα πολλά πουλιά που ζουν και επισκέπτονται τη λίμνη. Προσοχή στις ισχυρές χιονοπτώσεις του χειμώνα.\nΠερισσότερο από κάθε άλλο νησί, η Κρήτη διαθέτει μινωικά αξιοθέατα, υπέροχες παραλίες και υπέροχη φύση. Ως το μεγαλύτερο νησί της χώρας, είναι ιδανικό για ένα οδικό ταξίδι, το οποίο σας επιτρέπει να ανακαλύψετε ολόκληρο το νησί. Ξεκινήστε από το Ηράκλειο, αφού εξερευνήσετε την Παλιά Πόλη και το λιμάνι. Την επόμενη μέρα, το Ανάκτορο της Κνωσού και το Ρέθυμνο σας περιμένουν. Μην ξεχάσετε τη δεύτερη πόλη του νησιού, τα Χανιά, στην οποία μπορείτε να φτάσετε οδηγώντας , πριν πάτε στη γραφική παραλία Ελαφονήσι.\nΕπιστρέψτε στα Χανιά για τη νύχτα και εξερευνήστε το Φαράγγι της Σαμαριάς την επόμενη μέρα, με το μονοπάτι 16 χιλιομέτρων και το καταπράσινο φυσικό πάρκο. Μπορείτε να οδηγήσετε πίσω στο Ρέθυμνο για μια νύχτα και να εξερευνήσετε το ανατολικό τμήμα του νησιού, φροντίζοντας να σταματήσετε από το Σπήλαιο του Δικταίου και το οροπέδιο του Λασιθίου, τη Μονή Κουδουμά και την απομονωμένη παραλία του, την Ιεράπετρα, για να φτάσετε επιτέλους στον Άγιο Νικόλαο και την Ελούντα, προς την παραλία του Βάι και ολόκληρη την ανατολική ακτή της Κρήτης.\nΕπίσκεψη στις λίμνες Δοϊράνη και Κερκίνη\nΗ οδήγηση από το Κιλκίς στο Άγκιστρο κατά μήκος των βόρειων συνόρων της Ελλάδας θα σας οδηγήσει στις δύο πιο σημαντικές λίμνες της Ελλάδας: τη λίμνη Δοϊράνη και τη λίμνη Κερκίνη. Και οι δύο πανέμορφες, με την τελευταία να δίνει επίσης την ευκαιρία να νοικιάσετε ένα σκάφος και να εξερευνήσετε αυτό το μοναδικό τοπίο που δημιουργήθηκε για πρώτη φορά τη δεκαετία του 1930 και το οποίο έχει πλέον γίνει ένας βασικός βιότοπος που υποστηρίζει χιλιάδες πουλιά, συμπεριλαμβανομένων πελεκάνων και φλαμίνγκο. Αυτή η διαδρομή θα σας οδηγήσει επίσης σε ένα προστατευμένο δάσος βελανιδιάς με αιωνόβια δέντρα και σε ορεινά χωριά που βρίσκονται στις πλαγιές του βουνού Μπέλες. Στο τέλος του ταξιδιού σας μπορείτε να χαλαρώσετε σε ένα βυζαντινό χαμάμ στο χωριό Αγκίστρο. Αυτή η διαδρομή είναι ιδανική αν το σημείο εκκίνησης είναι η Θεσσαλονίκη.


Δωρεάν μετακίνηση και φέτος | Hydra's Trail Event\nΎδρα, 06 Φεβρουαρίου 2016\nΔωρεάν μετακίνηση και φέτος.\nΟι εγγραφές στο www.hydrastrail.gr, για το τo 3o “Hydra’s Trail Event”, που θα διεξαχθεί το Σάββατο 9 και την Κυριακή 10 Απριλίου 2016, συνεχίζονται με αμείωτο ρυθμό.\nΟι θέσεις μετακίνησης με τα ιπτάμενα δελφίνια από το λιμάνι του Πειραιά, παρότι φέτος η διοργάνωση θα μετακινήσει δωρεάν 10% περισσότερους αθλητές, έχουν ήδη συμπληρωθεί.\nΟι θέσεις που διατέθηκαν για την μεταφορά με τα ιπτάμενα δελφίνια είναι ονομαστικές και επικυρώθηκαν αυτόματα και κατά σειρά προτεραιότητας με την εγγραφή και πληρωμή του ποσού συμμετοχής.\nΟι αθλητές που τελικά θα μετακινηθούν δωρεάν, θα λάβουν ενημέρωση με προσωπικό e-mail για το που, πως και πότε θα παραλάβουν το εισιτήριό τους.\nΓια όσους επιλέξουν να μετακινηθούν με δικό τους μέσο μέχρι το Μετόχι, θα υπάρξει δωρεάν μεταφορά προς και από την Ύδρα με σκάφος της διοργάνωσης. Σχετικές λεπτομέρειες για τις ώρες και τον τρόπο μετακίνησης θα ανακοινωθούν σε επόμενο δελτίο τύπου.\nΓια τους υπόλοιπους αθλητές, οι οποίοι τελικά δεν μπόρεσαν να εξασφαλίσουν την δωρεάν μετακίνηση και επιθυμούν να μεταφερθούν από τον Πειραιά με ιπτάμενα δελφίνια, καταβάλλεται προσπάθεια από την Οργανωτική Επιτροπή να εξασφαλισθεί έκπτωση εισιτηρίου. Η όποια έκπτωση εξασφαλισθεί θα αφορά μόνο σε αθλητές που θα έχουν εγγραφεί και πληρώσει τη συμμετοχή τους και θα υπάρχει ειδικός έλεγχος διασταύρωσης της διαδικασίας.


Α' ΕΡΑΣΙΤΕΧΝΙΚΗ ΕΠΣ ΠΙΕΡΙΑΣ: Τα παιχνίδια της 10ης αγωνιστικής\nΑρχική » Αθλητικά » Α’ ΕΡΑΣΙΤΕΧΝΙΚΗ ΕΠΣ ΠΙΕΡΙΑΣ: Τα παιχνίδια της 10ης αγωνιστικής\nΣυνεχίζει αήττητος ο ΓΑΣ Σβορώνος\nΑΧΙΛΛΕΑΣ ΝΕΟΚΑΙΣΑΡΕΙΑΣ – ΓΑΣ ΣΒΟΡΩΝΟΥ 0-4\nΜε σπασμένα τα φρένα ο ΓΑΣ συνεχίζει την ξέφρενη πορεία του στο πρωτάθλημα της Α’ Ερασιτεχνικής με την ομάδα του Σβορώνου να κάνει το απόλυτο 10Χ10 στο γήπεδο της Νεοκαισάρειας επικρατώντας με 4-0 επι του Αχιλλέα.\nΗ ομάδα του ΓΑΣ βρίσκεται ένα μόλις “βήμα” πριν κατακτήσει και τον άτυπο τίτλο του πρωταθλητή χειμώνα.\nΝα χαλάσει δεν μπόρεσε το αήττητο ούτε ο Αχιλλέας Νεοκαισάρειας.\nΑυτή ήταν η 10η νίκη σε ισάριθμα παιχνίδια για την ομάδα του Γιάννη Κωνσταντινίδη, που δεσπόζει στην κορυφή του βαθμολογικού πίνακα, αφήνοντας μάλιστα 7 βαθμούς πίσω την δευτέρη ομάδα του Δία Δίου.\nΣε έναν τραγικό αγωνιστικό χώρο, οι παίκτες του ΓΑΣ έχασαν πολλές κλασσικές ευκαιρίες στο πρώτο ημίχρονο με το σκορ να “κολλάει” στο 0-0.\nΣτο δεύτερο ημίχρονο, όμως η ομάδα του ΓΑΣ μπήκε πολύ δυνατά, και πέτυχε ένα γρήγορο γκολ με τον Κωτσιόπουλο, που έδωσε φτερά στους παίκτες του ΓΑΣ.\nΑπό εκεί και πέρα το παιχνίδι εκτυλίχθηκε σε τυπική διαδικασία με τους Κυρτέγο, Σαρρή και Χατζηθεοδωρίδη να φτάνουν το δείκτη του σκορ στο 0-4.\nΣτο παιχνίδι, από το πρώτο κιόλας λεπτό η ομάδα του ΓΑΣ επιχείρησε να πάρει τα ηνία, και να ελέγξει το ρυθμό.\nΑντιμετώπισε αρκετές δυσκολίες όμως, καθώς είχε αντίπαλο και τον αγωνιστικό χώρο, που δεν προσφερόταν για κυκλοφορία και γρήγορες εναλλαγές.\nΠαρόλα αυτά σε έναν εξαιρετικό συνδυασμό, Κυρτέγου – Μακράκη, ο δεύτερος δεν μπόρεσε να νικήσει τον αντίπαλο τερματοφύλακα.\nΟ Χατζηθεοδωρίδης με ωραία προσπάθεια, διείσδυσε μέσα στην αντίπαλη περιοχή, όμως το πλασέ κόπηκε από τους αμυντικούς.\nΟ Δελαβερίδης δεν μπόρεσε να εκμεταλλευτεί την σέντρα του Δημητρίου, από ευνοϊκή θέση.\nΗ πίεση συνεχίστηκε, με τον Κυρτέγο να βλέπει τον αντίπαλο τερματοφύλακα, να αποκρούει το σκάψιμο που επιχείρησε στο τετ-α-τετ.\nΜε την έναρξη του δευτέρου ημιχρόνου, η ομάδα του ΓΑΣ μπήκε αποφασισμένη να τελειώσει το παιχνίδι.\nΟ Κωτσιόπουλος, “έλυσε το γόρδιο δεσμό”, με ωραία ενέργεια και ακόμα πιο ωραίο τελείωμα εκτός περιοχής γράφοντας το 0-1.\nΣτο σημείο εκείνο, δημιουργήθηκε μια σύρραξη με αποτέλεσμα να αποβληθούν, ο Μακράκης και ο αντίπαλος τερματοφύλακας.\nΟ Κυρτέγος με πλασέ, έπειτα από την σέντρα του Χατζηθεοδωρίδη, και την αδυναμία της αντίπαλης άμυνας να απομακρύνει, έγραψε το 0-2.\nΟ Σαρρής με κοντινό πλασέ, μετά την πάρε-βάλε πάσα του Βούλγαρη Χ., έκανε το 0-3.\nΕνώ το τελικό 0-4 διαμόρφωσε ο Χατζηθεοδωρίδης με ωραίο πλασέ, μετά την κεφαλιά ασίστ του Σαρρή.\nΤον αγώνα διαιτήτευσε ο κ. Ασλανίδης Αν. με βοηθούς τους κ.κ Χατζηγιάννη, Γερμανό.\nΑχιλλέας Νεοκαισάρειας: Αμβροσιάδης, Κατσαμάγκας, Παπαγιαννόπουλος, Καραγκούνης, Σιαμάγκας, Γκούτζας, Γαβρίδης (70′ Μυρωτής), Υφαντής, Γιαζιτζόγλου, Ζιάκας (70′ Γκουνέλας), Λαράκου\nΠαπατολίκας, Χατζηθεοδωρίδης, Κωτσιόπουλος, Δημητρίου, Βούλγαρης Ν.(80′ Γκαράτζιας), Δημητρουλόπουλος, Τροΐρης, Κυρτέγος(73′ Ζώβληκας), Μακράκης, Βούλγαρης Χ.(73′ Καρτσαμπάς), Δελαβερίδης(63′ Σαρρής).\n– Ο πρόεδρος και η διοίκηση της ομάδας του ΓΑΣ Σβορώνου ευχαριστούν θερμά τον Αχιλλέα Νεοκαισάρειας για την άψογη φιλοξενία του, και δεσμεύονται να την ανταποδώσουν στο 2ο γύρο.\nΜατσάρα στο Δίον\nΔΙΑΣ ΔΙΟΥ – ΘΕΡΜΑΪΚΟΣ ΚΟΡΙΝΟΥ 3-2\nΟ Δίας Δίου “σκαρφάλωσε” στη δεύτερη θέση του βαθμολογικού πίνακα επικρατώντας με 3-2 επι του Θερμαϊκού Κορινού, στο πλαίσιο της 10η αγωνιστικής της Α’ Ερασιτεχνικής κατηγορίας της ΕΠΣ Πιερίας.\nΤο 0-1 έγινε στο 12′ με εύστοχη εκτέλεση πέναλτι του Παρδάλη.\nΤο πέναλτι κέρδισε ο Παρδάλης από τον τερματοφύλακα του Δία.\nΟι γηπεδούχοι ισοφάρισαν στο 47′ με αυτογκόλ.\nΣτο 60′ σε αντεπίθεση για τους φιλοξενούμενους ο Παρδάλης μπήκε στην περιοχή και πλάσαρε στην απέναντι γωνία του Παπανικολάου, δίνοντας ξανά προβάδισμα στην ομάδα του Κορινού κάνοντας το 1-2.\nΣτο 63′ ο Ευαγγελόπουλος ισοφάρισε σε 2-2 εκ νέου για τον Δία σκοράροντας από το δεύτερο δοκάρι, εκμεταλλευόμενος συρτή σέντρα από δεξιά.\nΤο “τρίποντο” στον Δία Δίου πέτυχε στο 70′ ο Κυπαρίσσης κλέβοντας τη μπάλα και με τη βοήθεια του Μανίκα από τον τερματοφύλακα Μπικιαρόπουλο και σε κενή εστία έκανε το 3-2.\nΤον αγώνα διαιτήτευσε ο κ. Μέγας με βοηθούς τις κυρίες Τσικλητάρη Βασιλεία και Τσικλητάρη Δήμητρα.\nΠαπανικολάου, Λαζαρίδης, Ευαγγελόπουλος, Νίκου, Πεΐδης (90′ Καραθάνος Ν.), Καρανικόλας (61′ Συρανίδης), Καραμήτρος Ν. (61′ Αλεξανδρίδης), Καραθάνος Χ., Κυπαρίσσης (90′ Ζαβαντίας), Παγωνίδης, Μανίκας (74′ Αράπης).\nΜπικιαρόπουλος, Καραμανώλας Ε., Σαμαλής (67′ Κατσαμάγκας), Αντωνιάδης (46′ Γεσίλι), Κέλο (54′ Καραχαλίδης), Αγγελάτος, Πιατίδης, Κατσούλης Α., Ζουκάν (65′ Κατσούλης Β.), Παρδάλης, Καραμανώλας Κ.\nΈκανε το 3Χ3 ο Βατανιακός\nΑNAΓΕΝΝΗΣΗ ΚΟΛΙΝΔΡΟΥ – ΒΑΤΑΝΙΑΚΟΣ 1-3\nΣτην τέταρτη θέση της βαθμολογίας του πρωταθλήματος της Α’ κατηγορίας της ΕΠΣ Πιερίας ανέβηκε ο Βατανιακός που κέρδισε στο “Ηλίας Δούλιας” την Αναγέννηση Κολινδρού με 3-1, στο πλαίσιο της 10ης αγωνιστικής.\nΗ ομάδα του Γιώργου Ποτουρίδη πέτυχε την τρίτη συνεχόμενη νίκη της και έφτασε τους 20 βαθμούς ενώ οι Κολινδρινοί έμειναν στους 16 βαθμούς και πλέον ισοβαθμούν στην 6η θέση με την Ακαδημία Πλαταμώνα.\nΟ Αποστολίδης ήταν αυτός που άνοιξε το σκορ στο παιχνίδι, βάζοντας τα “τσακάλια” στο 7′ μπροστά με 1-0.\nΟι φιλοξενούμενοι ισοφάρισαν σε 1-1 με το ξεκίνημα του β’ μέρους, με σκόρερ τον Κραγιόπουλο.\nΣτο 56′ ο Αποστολίδης με αυτογκόλ έκανε το 1-2 για τους Βατανιώτες.\nΤο τελικό 1-3 διαμόρφωσε στο 68′ ο Μιχαηλίδης.\nΤον αγώνα διαιτήτευσε ο κ. Γ. Ασλανίδης με βοηθούς τους κ.κ Κουτσικανίδη, Μπατσαρά.\nΑNAΓΕΝΝΗΣΗ ΚΟΛΙΝΔΡΟΥ (Ηλίας Μποταΐτης)\nΤόλιος, Λαδάς (72′ Παυλίδης), Γκουδάρας, Γούτσιος, Δημάσης, Κοσμίδης, Πρασσάς, Αποστολίδης, Μπάτσιος (67′ Ματζουράκης), Πατατούκας, Τσολακίδης (67′ Καμπερίδης Χ.).\nΚούζας, Σαμανίδης (78′ Αδαμόπουλος), Δερμίσης, Κολαξίδης, Λιόλιος, Κραγιόπουλος, Λαζαρίδης, Μιχαηλίδης (67′ Νταμπαλάκης), Μυστρίδης (86′ Παλαιολόγου), Κατσάρας, Μπενίσκος (86′ Τσικαδέρης).\nΣυγκλονιστικό το φινάλε\nΑΜΣ 25η ΜΑΡΤΙΟΥ – ΠΑΕ ΠΟΝΤΙΩΝ ΚΑΤΕΡΙΝΗΣ 2-2\nΜοιράστηκαν τα γκολ και τους βαθμούς στο 2-2 η 25η Μαρτίου και η ΠΑΕ Ποντίων Κατερίνης στην αναμέτρηση που διεξήχθη στο “Γ. Ασλανίδης”, για τη 10η αγωνιστική του πρωταθλήματος της Α’ κατηγορίας της ΕΠΣ Πιερίας, σε ένα παιχνίδι που όλα κρίθηκαν στο τελευταίο εικοσάλεπτο.\nΣυγκεκριμένα, στο 71′ ο Καλαμπάκας άνοιξε το σκορ για τους γηπεδούχους.\nΣτο 73′ ο Μήτρας με αυτογκόλ ισοφάρισε σε 1-1 για τους Πόντιους.\nΣτο 81′ ο Παπαδόπουλος έδωσε ξανά το προβάδισμα στην ομάδα του Νίκου Τσαγκαλίδη.\nΤο τελικό 2-2 διαμόρφωσε στο 90′ ο Παππάς.\nΈτσι, η ομάδα της 25ης Μαρτίου έφτασε τους 16 βαθμούς και βρίσκεται πλέον στην 6η θέση μαζί με την Ακαδημία Πλαταμώνα ενώ οι Πόντιοι έφτασαν τους 22 βαθμούς, υποχωρώντας στην 3η θέση του πίνακα καθώς τους προσπέρασε ο Δίας Δίου.\nΤον αγώνα διαιτήτευσε ο κ. Καλορογιάννης με βοηθούς τους κ.κ Μηνούδη, Παπαδόπουλο.\nΓκεβρέκης, Χαρτοματζίδης, Παυλίδης, Τσιντώτας, Μήτρας, Παυλίδης, Οικονόμου, Ζουκάν (71′ Χούτας), Χασάπης (85′ Μπαμπέτας), Παπαδόπουλος, Φωκαΐδης (65′ Καλαμπάκας).\nΜελικιάν, Κυλώνης, Κουλουκουριώτης, Μότσιας (56′ Τουλίκας), Σιδηρόπουλος, Μυρωτής, Κατσιούλης, Παππάς, Παντζιάλας, Κουσουρής, Μιχαηλίδης (56′ Ίτσιος).\nAΚΑΔΗΜΙΑ ΠΛΑΤΑΜΩΝΑ – ΑΕΤΟΣ ΚΑΤΑΛΩΝΙΩΝ 3-1\nΤην πέμπτη νίκη της στο πρωτάθλημα της Α’ κατηγορίας της ΕΠΣ Πιερίας πανηγύρισε η Ακαδημία Πλαταμώνα που επικράτησε με 3-1 του Αετού Καταλωνίων, για την 10η αγωνιστική.\nΗ ομάδα του Δημήτρη Μιχωλού έφτασε τους 16 βαθμούς, όσους έχει και η 25η Μαρτίου, με τις δύο ομάδες να βρίσκονται στην 6η θέση της βαθμολογίας ενώ ο Αετός παρέμεινε στους 7 βαθμούς και στην 10η θέση, έχοντας πλέον συγκάτοικο την ΑΕ Καρίτσας.\nΟι “Νότιοι” άνοιξαν το σκορ στο 15′ με γκολ του Αρζάνα.\nΟ Κατσαρός στο 25′ “ζευγάρωσε” τα τέρματα για την Ακαδημία.\nΤο 3-0 για την ομάδα του Πλαταμώνα πέτυχε στο 33′ ο Μπουλάρι.\nΟι φιλοξενούμενοι το μόνο που κατάφεραν ήταν να μειώσουν στο 62′ στο τελικό 3-1 με τέρμα του Εγγλέζου.\nΤον αγώνα διαιτήτευσε ο κ. Γιαμούζης με βοηθούς τους κ.κ Μαυρογιώργη, Σκαμπαρδώνη.\nAΚΑΔΗΜΙΑ ΠΛΑΤΑΜΩΝΑ (Δημήτρης Μιχωλός)\nΕυθυμιάδης, Κουρτσελίδης (63′ Σιώκας), Αρζάνας, Καλαμπάκας (67′ Κατέλας Δ.), Μπατζέλας, Ρακίπι, Χατζηλαδάς (67′ Μανώλας), Θεοδοσιάδης, Ταντής (63′ Ταφραλής), Κατσαρός, Κατέλας Ν. (14′ Μπουλάρι).\nΚουκουστρίκας, Δούλαλας, Γαλάνης, Μούστα, Πουτσίκης, Λάζος Θ. (46′ Χύκο), Βασιουρής, Πότσι, Εγγλέζος, Λάζος Δ., Ντόντης.\nΑΡΗΣ ΚΟΚΚΙΝΟΠΛΙΤΩΝ – ΑΤΡΟΜΗΤΟΣ ΚΑΤΕΡΙΝΗΣ 3-3\nΑπίστευτο παιχνίδι στο Β’ ΔΑΚ Κατερίνης με το 3-3 μεταξύ του Άρη Κοκκινοπλιτών και του Ατρομήτου Κατερίνης για τη 10η αγωνιστική του πρωταθλήματος της Α’ κατηγορίας της ΕΠΣ Πιερίας να κρατάει αμείωτο το ενδιαφέρον μέχρι το φινάλε.\nΗ ομάδα του Άρη έφτασε τους 6 βαθμούς και βρίσκεται στη 12η θέση αλλά θα πρέπει να πούμε ότι η βαθμολογική του θέση να είναι εντελώς πλασματική γιατί η ιστορική ομάδα της Κατερίνης παίζει καλό και ποιοτικό ποδόσφαιρο πλην όμως λείπει η ουσία.\nΔημιούργησε παρα πολλές ευκαιρίες αλλά στα τελειώματα των φάσεων υστερεί κατα πολύ αναλογικά με τις τελικές που κάνει σε κάθε παιχνίδι.\nΟ Χρυσόπουλος Δ. στο 43′ ισοφάρισε σε 1-1 για την ομάδα του Άρη.\nΟ Σταλίκας στο 56′ με το δεύτερο του γκολ έφερε το ματς στα ίσα.\nΗ ομάδα του Γιώργου Σκέντου πήρε ξανά κεφάλι στο σκορ στο 71′ με 3-2, χάρη σε γκολ του Σαββίδη.\nΣτο 77′ Χρυσόπουλος Ε. διαμόρφωσε το τελικό 3-3 για την ομάδα του Στέφανου Ταβουκτσή.\nΤον αγώνα διαιτήτευσε ο κ. Βρούζος με βοηθούς την κα. Φωτιάδου και τον κ. Χαλκίδη.\nΠότσι, Δημητριάδης, Μουρατίδης (26′ Γιώτσας), Παπαγιαννόπουλος Σ., Γεμενετζίδης (72′ Μάρκου), Μπιτσάνης, Μπαλαούρας, Παπαγιαννόπουλος Α., Σαββίδης, Ευαγγελόπουλος, Χρυσόπουλος Δ.\nΒασιλειάδης, Σατσίδης, Σταλίκας, Μπαλαμπάνης, Κωνσταντινίδης, Μαλεζάς (46′ Χρυσόπουλος Ε.), Περγκεγκάι (60′ Χαλκίδης–Καλλέργης), Παναγιωτίδης Γ., Στραβογιάννης, Καραγκιοζίδης (66′ Μαντζαρίδης),\nΜεντόλι (77′ Σέου).\nΑΕ ΠΕΡΙΣΤΑΣΗΣ – ΑΕ ΚΑΡΙΤΣΑΣ 1-4\nΗ ΑΕ Καρίτσας πέτυχε εκτός έδρας μια σημαντική νίκη στη μάχη για την αποφυγή του υποβιβασμού επικρατώντας της ΑΕ Περίστασης με 4-1, για τη 10η αγωνιστική του πρωταθλήματος της Α’ Ερασιτεχνικής κατηγορίας της ΕΠΣ Πιερίας.\nΗ ΑΕΚ έφτασε τους 7 βαθμούς και έπιασε στη 10η θέση τον Άρη Κοκκινοπλιτών ενώ η ομάδα της Περίστασης παρέμεινε στην τελευταία θέση του πίνακα με 3 βαθμούς.\nΤο 0-1 που ήταν και αποτέλεσμα ημιχρόνου πέτυχε στο 19′ ο Μητράκας Ν.\nΗ ομάδα της Καρίτσας στο 47′ έφτασε στο 0-2 με γκολ του Μπούσια.\nΟ Κοσμίδης στο 60′ ανλεβασε τον δείκτη του σκορ στο 0-3.\nΟι γηπεδούχοι μείωσαν στο 75′ σε 1-3 με γκολ του Κλιάνη Α.Δ.\nΣτο 90′ ο Χασιώτης διαμόρφωσε το τελικό 1-4.\nΤον αγώνα διαιτήτευσε ο κ. Κρομμύδας με βοηθούς τους κ.κ Ατματζίδη, Κουκουβίτη.\nΜιχαήλος, Γεροστέργιος, Κουτσουμπέας, Κολαξίδης, Τσαπρόν (69′ Κωνσταντινίδης), Χατζηαργυρίου Α. (63′ Καλαμάρας), Κλιάνης Α.Δ., Κάλτσο (73′ Μιχαηλίδης), Χατζηαργυρίου Α. (63′ Μαρωνίτης), Μπιζιώτας.\nΣεμιτσίδης, Γουλαντάς (87′ Παπαϊωάννου), Φακίτσας, Βελώνης, Μπέης, Σάμπα, Μητράκας Θ. (63′ Σιαμπάνης), Γούτσιος, Κοσμίδης (73′ Γκίνας), Μητράκας Ν., Μπούσιας (73′ Χασιώτης).\nΕτικέτες: Α' ΕρασιτεχνικήΠρωτάθλημα


Κινητήρες-Επιδόσεις: Τα τούρμπο έχουν το πάνω χέρι - ford focus, toyota auris,\nΜε 125 ίππους και 200 Nm ροπής, ο 1.000άρης Ecoboost έχει μεταξένια λειτουργία και γραμμική απόδοση σε όλο το φάσμα των στροφών .\nΜε καλύτερη απόκριση χαμηλά και κοντά κλιμακωμένο κιβώτιο, το Toyota Auris έχει αξιοπρεπείς επιδόσεις, παρότι είναι το μόνο ατμοσφαιρικό.\nH συγκεκριμένη έκδοση του Golf αποδίδει 85 ίππους. Ένα 6τάχυτο κιβώτιο θα τον κολάκευε περισσότερο.\n31.739 Επισκέψεις στο άρθρο - Ημερομηνία δημοσίευσης: 16/10/2014\nΤα Focus και Golf εξοπλίζονται με τούρμπο κινητήρες μικρού κυβισμού ακολουθώντας την τάση του downsizing. H Toyota επιμένει σε τεχνολογικά προηγμένα ατμοσφαιρικά σύνολα. Το Focus ξεχωρίζει τόσο στον κινητήρα, όσο και στις επιδόσεις. Στην περίπτωση του μοντέλου της δοκιμής, ο κινητήρας αυτός αποδίδει 125 ίππους (υπάρχει και έκδοση 100 ίππων) και 200 Nm ροπής, έχει μέση κατανάλωση 5,0 λτ./100 χλμ. και 114 γρ./χλμ. εκπομπές ρύπων CO2. Ενσωματώνει 3 κυλίνδρους σε σειρά, 4 βαλβίδες ανά κύλινδρο, σύστημα άμεσου ψεκασμού και μεταβλητό χρονισμό βαλβίδων. Το σύνολο συνδυάζεται με Start&Stop που αποτελεί μέρος των Econetic Technologies. Αυτές περιλαμβάνουν ακόμα σύστημα ανάκτησης της ενέργειας κατά το φρενάρισμα, δείκτη σωστής αλλαγής ταχύτητας και ηλεκτρικό σύστημα διεύθυνσης. Ο κινητήρας έχει εξαιρετική ποιότητα λειτουργίας, με εξαιρετική απόκριση στο γκάζι και ανάλογο τράβηγμα από τις χαμηλές στροφές. Σαν αποτέλεσμα το Focus εμφανίζει εδώ τις καλύτερες επιδόσεις από στάση και εν κινήσει.\nΟ κινητήρας 1,2 TSI του Golf προέρχεται από τη νέα γενιά turbo βενζινοκινητήρων του Ομίλου VW, που διαθέτει 16V κεφαλή και βελτιωμένα χαρακτηριστικά λειτουργίας. Η ισχύς της έκδοσης που παρουσιάζουμε είναι 85 ίπποι με 160 Nm ροπής. Στην πράξη ο κινητήρας εμφανίζει γενικότερα έναν πολιτισμένο χαρακτήρα, τραβάει δυναμικά από χαμηλά (όχι σαν το Focus πάντως) και μόνο στις υψηλές στροφές δείχνει να υπολείπεται σε κυβικά και δύναμη. Ένα 6τάχυτο (αντί του 5τάχυτου που “φοράει”) κιβώτιο θα τον κολάκευε καλύτερα. Σε ό,τι αφορά στην κατανάλωση, το Golf επωφελείται και από την ύπαρξη συστήματος Start & Stop, που του εξασφαλίζει το χαμηλότερο νούμερο εδώ (4,9 λτ./100 χλμ.)\nΟ ατμοσφαιρικός κινητήρας 1,33 του Auris ασπάζεται την τεχνολογία Optimal Drive (ελαφρύς, με ελάχιστες τριβές). Δομικά είναι αλουμινένιος, με 4 κυλίνδρους, 16 βαλβίδες, μεταβλητό χρονισμό και βύθισμα βαλβίδων με απόδοση 99 ίππων. Στην πράξη, το μοτέρ του Auris έχει καλή απόκριση στο χαμηλό φάσμα των στροφών περιστροφής του, αλλά δεν έχει προφανώς το τράβηγμα των τούρμπο γι΄αυτό και υστερεί σε ρεπρίζ παρά το σφιχτής κλιμάκωσης 6τάχυτο μηχανικό κιβώτιο. Παράλληλα έχει κάπως τραχιά λειτουργία και «ακούγεται» στις υψηλές στροφές. Στο θέμα της κατανάλωσης, ο κινητήρας καταναλώνει 5,4 λτ./100 χλμ., ενώ δε συνδυάζεται με Start&Stop.


Πότε θα καταργηθούν τα capital controls; | Protagon.gr\nΜε άγχος στο ATM. Τρία χρόνια τώρα... | SOOC/CreativeProtagon\nΤρία χρόνια μετά την επιβολή τους, οι περιορισμοί στην κίνηση κεφαλαίων παραμένουν και διαμορφώνουν την ελληνική οικονομία –προφανώς προς το χειρότερο. Η κατάργησή τους είναι πολιτικό θέμα. Εξαρτάται από τον χρόνο που η χώρα θα αποκτήσει κυβέρνηση που θα απολαμβάνει την εμπιστοσύνη των αγορών\nΠέτρος Καράς 6 Αυγούστου 2018, 00:55\nΜε άγχος στο ATM. Τρία χρόνια τώρα...\nΣυμπληρώθηκαν τρία χρόνια από την εφαρμογή των capital control. Οι περιορισμοί στην κίνηση κεφαλαίων συνεχίζονται, παραμένει άγνωστο πότε θα καταργηθούν αλλά δεν είναι καθόλου τυχαίο ότι στην ελληνική οικονομία τα μνημόνια με τους πιστωτές, ίσχυσαν μεγαλύτερο διάστημα από οποιαδήποτε άλλη. Αλλες χώρες (Κύπρος, Ιρλανδία, κλπ) ξεπέρασαν τούς περιορισμούς που επιβλήθηκαν από πιστωτές, σε μικρότερο διάστημα.\nΓιατί η χώρα, δεν μπορεί να ξεφύγει από τους περιορισμούς; Γιατί καθυστερεί περισσότερο από άλλες χώρες με παρόμοια προβλήματα; Η απάντηση είναι απλή. Υπάρχει έλλειμμα εμπιστοσύνης ξένων και εγχώριων κεφαλαιούχων που θεωρούν τη σημερινή κυβέρνηση αδύναμη και γιαυτό ευάλωτη στην ανατροπή των θετικών επιτευγμάτων. Παρά τις προσπάθειες που καταβάλλονται από το κυβερνητικό επιτελείο για διαμόρφωση «κεντρώας» εικόνας προβάλλοντας ένα πολιτικό σχήμα που επιδιώκει ειλικρινά την «κανονικότητα», οι αγορές δεν πείθονται.\nΤο ουσιαστικό πρόβλημα ωστόσο, είναι ότι είμαστε πλέον εθισμένοι στους περιορισμούς. Πολλές εγχώριες βιομηχανίες απέκτησαν νέους προμηθευτές όταν επιβλήθηκαν τα capital control. Δεν είχαν λόγους να τους αλλάξουν τα δύο χρόνια που πέρασαν. Ακόμα και μεγάλες βιομηχανίες που χρειάζονταν για παράδειγμα, πλαστικές συσκευασίες για τα προϊόντα τους, αδυνατούσαν να πληρώσουν προμηθευτές στο εξωτερικό, το πρώτο διάστημα του «πανικού». Ορισμένοι έκαναν ανταλλαγή έτοιμων προϊόντων με υλικά συσκευασίας. Περισσότερα όμως προβλήματα αντιμετώπισαν μικρομεσαίες εταιρείες στην εισαγωγή απαραίτητων πρώτων υλών. Στην ταραχή των πρώτων ημερών εφαρμογής των έκτακτων μέτρων πολλές επιχειρήσεις δεν είχαν την δυνατότητα να πληρώσουν άμεσα ξένους προμηθευτές ή συνεργάτες με συνέπεια να κλονίζονται κι αυτοί. Είναι μια εμπειρία που δεν ξεχνιέται εύκολα.\nΣτην πορεία η αγορά προσαρμόστηκε. Οι αρμόδιες υπηρεσίες άρχισαν να εγκρίνουν ταχύτερα τις σχετικές δαπάνες και οι περιορισμοί κάπως χαλάρωσαν. Οι επιπτώσεις όμως από την εφαρμογή των περιορισμών στην κίνηση κεφαλαίων έμειναν. Οι ελληνικές εταιρείες προσαρμόστηκαν και κινούνται σε χαμηλότερο επίπεδο σε σχέση με τις ξένες. Αποδέχονται πλέον ότι δεν μπορούν να ανταγωνιστούν τις ξένες παρά μόνον αν περιορίσουν την κερδοφορία αλλά και τις προοπτικές τους.\nΑντίθετα οι θυγατρικές ξένων εταιρειών που δραστηριοποιούνται στην ελληνική αγορά, αξιοποιούν τα πλεονεκτήματα τους. Έχουν την ευχέρεια να χρηματοδοτούνται από την μητρική χωρίς προσκόμματα, να τιμολογούν με καλύτερους όρους και να κερδίζουν μερίδια αγοράς. Δεν έχουν κανέναν περιορισμό, ούτε εξαρτώνται από το ελληνικό τραπεζικό σύστημα που αδυνατεί να χορηγήσει νέα δάνεια, εκτός κι αν αφορούν επαναχρηματοδότηση παλαιότερων ή δάνεια με εγγύηση μετρητών.\nΤαυτόχρονα, η κατάσταση αυτή δημιούργησε μια νέα τάση. Εταιρείες αλλά και ιδιώτες έχουν αναπτύξει δεξιοτεχνία στην διακράτηση κεφαλαίων στο εξωτερικό. Εταιρείες που έχουν έσοδα από ξένες αγορές, επειδή για παράδειγμα κάνουν εξαγωγές ή έχουν οποιαδήποτε άλλα έσοδα, ακόμα κι αν διατήρησαν την φορολογική του έδρα στην Ελλάδα, κρατούν κεφάλαια στο εξωτερικό. Όχι τόσο για να κρύψουν κέρδη ή να εμφανίσουν λιγότερες πωλήσεις, απλά για να πληρώσουν εύκολα, υποχρεώσεις στο εξωτερικό. Στις λογιστικές καταστάσεις των περισσότερων εμπορικών και βιομηχανικών εταιρειών, αυξάνονται οι καταθέσεις εξωτερικού ενώ στις εγχώριες τράπεζες διατηρούνται τα αναγκαία για κάλυψη των υποχρεώσεων. Το πλεόνασμα είναι κατατεθειμένο στο εξωτερικό.\nΤα τελευταία χρόνια υπάρχει άνθιση του ελληνικού τουρισμού και εξαιτίας της πολιτικής αναστάτωσης ή πολέμων σε άλλες ανταγωνιστικές αγορές. Κι όμως η εισαγωγή κεφαλαίων από τις επιχειρήσεις του κλάδου εμφανίζεται υποδεέστερη από την αύξηση του αριθμού τουριστών. Η εξήγηση ότι ήρθαν περισσότεροι «σπαγγοραμένοι» και δεν ξοδεύουν, είναι μάλλον ανεπαρκής. Απλά οι τουριστικές εταιρείες κρατούν χρήματα στο εξωτερικό.\nΠολύ περισσότερο, εταιρείες που δραστηριοποιούνται κυρίως διεθνώς, όπως είναι οι ναυτιλιακές, περιόρισαν δραστικά τα κεφάλαια που φέρνουν στη χώρα. Το 2010 το λεγόμενο ναυτιλιακό συνάλλαγμα που είναι όχι μόνον έσοδα της χώρας από τις ναυτιλιακές εταιρείες αλλά κι από εμβάσματα που στέλνουν οι ναυτικοί, ήταν 14 δισ. ευρώ. Στο τέλος του 2017 μειώθηκαν κατά 50% και υπολογίζονται σε 7 δισ. ευρώ. Παράλληλα οι πληρωμές ναυτιλιακών εταιρειών στο εξωτερικό έχουν σχεδόν μηδενιστεί, επειδή προτιμούν να κάνουν τις πληρωμές τους από άλλες χώρες.\nΣτην πραγματικότητα, ο χρόνος κατάργησης των περιορισμών στην κίνηση κεφαλαίων είναι πολιτικό θέμα. Εξαρτάται από τον χρόνο που η χώρα θα αποκτήσει ισχυρή, σταθερή κυβέρνηση η οποία θα απολαμβάνει την εμπιστοσύνη των αγορών. Τότε όσοι διατηρούν για διάφορους λόγους κεφάλαια στο εξωτερικό θα τα φέρουν στη χώρα καθώς δεν θα έχουν λόγους. Η κατάργηση των περιορισμών στην διακίνηση κεφαλαίων, εξαρτάται από την πραγματοποίηση εκλογών και φυσικά το αποτέλεσμά τους.


Κατάστημα - ΑΤΤΙΚΗ / ΔΑΦΝΗ\nΚατάστημα προβολής που αποτελείται από ισόγειο 130 τ.μ., υπόγειο 135 τ.μ. και πατάρι 120 τ.μ.. Είναι γωνιακό κατάστημα, με μεγάλη βιτρίνα. Προσφέρεται για πολλές χρήσεις λόγου της εμπορικότητας της περιοχής. Κοντά στο μετρό. (κωδικός: 18)


Με συννεφιά και τοπικές βροχές ο καιρός σήμερα - Τι καιρό θα κάνει αύριο Πρωτομαγιά - Ραδιο Ελασσόνα 88.4\nHome / ΕΙΔΗΣΕΙΣ / ΤΟΠΙΚΑ / Με συννεφιά και τοπικές βροχές ο καιρός σήμερα - Τι καιρό θα κάνει αύριο Πρωτομαγιά\nΜε συννεφιά και τοπικές βροχές ο καιρός σήμερα - Τι καιρό θα κάνει αύριο Πρωτομαγιά\n4/30/2018 09:47:00 π.μ.\nΛίγες νεφώσεις παροδικά αυξημένες με ασθενείς τοπικές βροχές στο Ιόνιο και τα ηπειρωτικά όπου τις μεσημβρινές και απογευματινές ώρες θα εκδηλωθούν τοπικοί όμβροι η μεμονωμένες καταιγίδες στα ηπειρωτικά, κυρίως ορεινά θα είναι τα κύρια χαρακτηριστικά του καιρού σήμερα Δευτέρα ενώ από το βράδυ τα φαινόμενα θα υποχωρήσουν.\nΑναλυτικά σε Θεσσαλία, ανατολική Στερεά, Εύβοια, ανατολική Πελοπόννησο, προβλέπονται λίγες νεφώσεις τοπικά αυξημένες με ασθενείς τοπικές βροχές. Τις μεσημβρινές και απογευματινές ώρες στα ορεινά θα εκδηλωθούν τοπικοί όμβροι η μεμονωμένες καταιγίδες. Σταδιακή βελτίωση από το βράδυ.\nΟι άνεμοι θα πνέουν βόρειοι βορειοανατολικοί 4 με 5 και σταδιακά στα ανατολικά και νότια τοπικά 6 και στα νότια έως 7 μποφόρ.\nΗ θερμοκρασια θα φτάσει έως 27 βαθμούς Κελσίου. Στα βόρεια η μεγίστη 2 με 3 βαθμούς χαμηλότερη.\nΤην Τρίτη (01/05) ο καιρός αναμένεται αρχικά γενικά αίθριος με τοπικές νεφώσεις στα ανατολικά και τα νότια όπου ενδέχεται να σημειωθούν λίγες τοπικές βροχές. Τις μεσημβρινές και απογευματινές ώρες στα ηπειρωτικά θα αναπτυχτούν τοπικές νεφώσεις και θα εκδηλωθούν σποραδικοί όμβροι και μεμονωμένες καταιγίδες κυρίως στα ορεινά. Το βράδυ γενικά αίθριος.


Efe Bey Konagi από 16€. Ξενοδοχεία σε Γκαζιαντέπ - KAYAK\nSefer Paşa Mahallesi̇ Şaki̇r Sokak No:3, Γκαζιαντέπ 27400, Τουρκία\n+90 342 220 0022\nΚαταχωρήστε τις επιθυμητές ημ/νίες στη φόρμα αναζήτησης από πάνω για να δείτε τιμές για το ξενοδοχείο Efe Bey Konagi\nΣχετικά με την τοποθεσία Efe Bey Konagi\nΑυτό το κατάλυμα (Efe Bey Konagi, Κέντρο του Γκαζιαντέπ, Γκαζιαντέπ) βρίσκεται πολύ κοντά σε: Μουσείο Medusa Glass Works Museum και Τέμενος Sirvani. Στις σημαντικές παροχές περιλαμβάνονται γρήγορο check-in, ρεσεψιόν όλο το 24ωρο και χρηματοκιβώτιο στη ρεσεψιόν. Με επιπλέον χρέωση παρέχεται λεωφορειάκι για μεταφορά από και προς το αεροδρόμιο (διαθέσιμο 24 ώρες το 24ωρο) και στους χώρους μας θα βρείτε επίσης δωρεάν στάθμευση χωρίς παρκαδόρο.\nΦωτογραφίες από το Efe Bey Konagi\nΔιαθέσιμα δωμάτια στο Efe Bey Konagi\nΠαροχές στο Efe Bey Konagi\nΚριτικές για το Efe Bey Konagi\nSefer Paşa Mahallesi̇ Şaki̇r Sokak No:3, Gaziantep 27400\nMedusa Arkeolojik Cam Eserler Muzesi9 μ\nSirvani Mosque100 μ\nMutfak Muzesi274 μ\nGaziantep Castle285 μ\nGaziantep Synagogue317 μ\nGaziantep Kamil Ocak Stadium358 μ\nGaziantep Museum of Archaeology374 μ\n14 Sehit Aniti386 μ\nAlauddevle Mosque0.5 χλμ\nHasan Suzer Ethnography Museum0.7 χλμ\nMevlevihanesi Vakif Muzesi0.8 χλμ\nBoyaci Mosque0.8 χλμ\nEfe Bey Konagi: Συχνές ερωτήσεις\nΠού βρίσκεται το Efe Bey Konagi;\nΤο Efe Bey Konagi βρίσκεται στη διεύθυνση Sefer Paşa Mahallesi̇ Şaki̇r Sokak No:3, 0,8 χλμ. από το κέντρο της πόλης Γκαζιαντέπ. Το κοντινότερο αξιοθέατο στο Efe Bey Konagi είναι: Medusa Arkeolojik Cam Eserler Muzesi.\nΠότε είναι το check-in και το check-out στο Efe Bey Konagi;\nΣτο Efe Bey Konagi, το check-in γίνεται στις 14:00 και το check-out στις 12:00.\nΠροσφέρει το Efe Bey Konagi δωρεάν Wi-Fi;\nΝαι, το Efe Bey Konagi προσφέρει δωρεάν Wi-Fi.\nΠροσφέρει το Efe Bey Konagi δωρεάν πάρκινγκ;\nΝαι, το Efe Bey Konagi προσφέρει δωρεάν πάρκινγκ.\nΠροσφέρει το Efe Bey Konagi δωρεάν μεταφορά αεροδρομίου;\nΌχι, το Efe Bey Konagi δεν προσφέρει δωρεάν μεταφορά αεροδρομίου.\nΠόσο απέχει το Efe Bey Konagi από το αεροδρόμιο;\nΤο Efe Bey Konagi απέχει 15,8 χλμ. από το Γκαζιαντέπ. Το Efe Bey Konagi απέχει 64,9 χλμ. από το Kahramanmaraş.\nΈχει πισίνα το Efe Bey Konagi;\nΌχι, το Efe Bey Konagi δεν έχει πισίνα.\nKale Evi Butik Otel0,05 χλμΕστιατόριο, Υπηρεσία δωματίου, Δωρεάν Wi-Fi+198€\n11% φθηνότεροIrvani Kona Butik Otel8.7 Εξαιρετικό (91 κριτικές)0,16 χλμΥπηρεσία δωματίου, Τσαγιέρα/καφετιέρα, Πάρκινγκ με παρκαδόρο+14€\nHsvhn Hotel Hisvahan9 Εξαιρετικό (34 κριτικές)0,24 χλμΜόνο για ενήλικες, Εστιατόριο, Μπαρ/Σαλόνι+133€\nAli Bey Konagi9 Εξαιρετικό (114 κριτικές)0,24 χλμΥπηρεσία δωματίου, Δωρεάν Wi-Fi, Δωρεάν πάρκινγκ+32€\n39% φθηνότεροPamuk City Hotel7.1 Καλό (160 κριτικές)0,39 χλμΕστιατόριο, Υπηρεσία δωματίου, Δωρεάν Wi-Fi+10€\n22% φθηνότεροOmur Hotel0,32 χλμWi-Fi+13€\n17% φθηνότεροDuran Aga Konagi Butik Otel6 Καλό (3 κριτικές)0,29 χλμWi-Fi, Πάρκινγκ με παρκαδόρο, Τηλεόραση επίπεδης οθόνης+13€\n17% φθηνότεροKaragoz Rezidans0,36 χλμΤαράτσα/βεράντα+13€\nYilmazel Hotel7.1 Καλό (27 κριτικές)0,37 χλμΕστιατόριο, Υπηρεσία δωματίου, Δωρεάν Wi-Fi+25€\nΑναζητήστε εκπτώσεις για το Efe Bey Konagi σε Γκαζιαντέπ με την KAYAK. Αναζητήστε τη φθηνότερη προσφορά ξενοδοχείου για το Efe Bey Konagi σε Γκαζιαντέπ. Η KAYAK ψάχνει σε εκατοντάδες ταξιδιωτικές ιστοσελίδες για να σας βοηθήσει να βρείτε και να κάνετε κράτηση στο Efe Bey Konagi με την προσφορά που σας ταιριάζει καλύτερα. από 16€/βράδυ (οι πιο πρόσφατες τιμές για το ξενοδοχείο).


Αυτή είναι η νέα σειρά που έρχεται στο κανάλι Ε | Gossip-tv.gr\nΑυτή είναι η νέα σειρά που έρχεται στο κανάλι Ε\nΤα τηλεοπτικά σχέδια του Epsilon για την επόμενη σεζόν είναι πολλά και ενδιαφέροντα.\nΕνα από αυτά, όπως αναφέρει δημοσίευμα της espresso, είναι ο «Φωτεινός σηματοδότης» -αν κρατηθεί ο ίδιος τίτλος της πετυχημένης σειράς «Traffic Light»-, που φαίνεται να έχει πάρει το πράσινο φως για να βγει στον αέρα του καναλιού την ερχόμενη σεζόν.\nΣτο πρωταγωνιστικό καστ συναντάμε τον Νίκο Πουρσανίδη, ο οποίος είναι ο πρώτος που έχει συμφωνήσει, ενώ ακούγεται και το όνομα του Αποστόλη Τότσικα, ο οποίος ύστερα από την «Παρθένα Ζωή» θα συνεχίσει με ακόμη μία σειρά. Μάλιστα, οι δύο ηθοποιοί φοιτούσαν μαζί στη δραματική σχολή του Εθνικού Θεάτρου και είναι καλοί φίλοι, γεγονός που αναμένεται να κάνει ακόμη πιο εύκολη και διασκεδαστική τη συνεργασία τους.\nΟσον αφορά τους γυναικείους ρόλους, η Τζένη Θεωνά λέγεται πως έκανε ήδη επαφές με το κανάλι, οπότε αναμένουμε να δούμε αν θα πει το «ναι»!


ΣΗΜΕΙΟ 0: Αννούλα πες αλεύρι! Ο Λουκάς σε γυρεύει!\nΑννούλα πες αλεύρι! Ο Λουκάς σε γυρεύει!\nΏρα είναι τώρα να μας πεις Αννούλα πως κι εσύ ακόμα έφτασες στο σημείο της αγανάκτησης της οργής και της αντίστασης! Χάχαχα Αννούλα κάθε φορά που πλησιάζει η νέα δόση του δανείου κάθε φορά που τα λεφτά περνούν πάνω από τον εναέριο χώρο της Ελλάδος χωρίς να προσγειώνονται στην «μαμά πατρίδα» και πηγαίνοντας προς τις τσέπες των αφεντικών σας δλδ των αγορών αρχίζετε το παιχνίδι του τσαμπουκά και 2 μέρες πριν μπείτε στην βουλή με νέα μέτρα αρχίζετε δεν έχουμε χρόνο έκτακτες εποχές επιβάλλουν έκτακτα μέτρα, πιστολιά στο κρόταφο και τα συναφή! Ποιον δουλεύεις κύρια Αννούλα? Αφού όλα προαποφασισμένα είναι! Και επίτροπο θα αποδεχτείτε και βρετανικό δίκαιο θα περάσετε και με 180 θα ψηφίσετε την νέα δανειακή για να επικυρώσετε και την πρώτη δανειακή που πέρασε με 150+ και 40δισ θα δώσετε στους τραπεζίτες με νέες μετοχές με προσοχή !!(χωρίς δικαίωμα ψήφου) αυτό που απαιτούσαν οι τραπεζίτες δλδ διατηρούν την επιχείρηση τους το τοκογλυφικό μαγαζί τους (μαγαζί τύπου camorra Θεσσαλονίκης) χωρίς να φοβούνται πια την κρατικοποίηση του μαγαζιού τους!\nΑναρτήθηκε από SHMEIO 0 στις Σάββατο, Ιανουαρίου 28, 2012


Το «Westworld» της HBO ανανεώθηκε για 3η σεζόν - kmag\nby Νατάσσα Σχοινά 11/05/2018\nwritten by Νατάσσα Σχοινά 11/05/2018\nΗ ΗΒΟ απολαμβάνει τη μία επιτυχία μετά την άλλη, πρώτα με το «Game of Thrones» και τώρα με το «Westworld». Πρόκειται για μία σειρά που αποτελεί αντικείμενο συζήτησης από το πρώτο της κιόλας επεισόδιο και η συμμετοχή του Anthony Hopkins βοήθησε ακόμα περισσότερο. Η πρώτη σεζόν είχε ένα budget που προσέγγισε κατά πολύ εκείνο του GOT (58 εκατομμύρια έναντι 60 του GOT) και το αποτέλεσμα ήταν φυσικά να σε κάνει να απορείς με την έμφαση στη λεπτομέρεια κάθε στοιχείου.\nH 2η σεζόν της σειράς ξεκίνησε να προβάλλεται στις 22 Απριλίου κι όσο διαδραματίζονται οι εξελίξεις εκεί, η HBO ανανέωσε τη σειρά για 3η σεζόν. «Ήταν απίστευτη απόλαυση να δουλεύουμε με τους εξαιρετικά ταλαντούχους Jonathan Nolan και Lisa Joy , όπως επίσης και με το χαρισματικό castκαι το συνεργείο», είπε ο πρόεδρος των προγραμμάτων της HBO, Casey Bloys και συνέχισε «Από την εμπνευσμένη ιστορία μέχρι τα απίστευτα οπτικά, είμαστε ενθουσιασμένοι να δούμε πού θα μας πάει το επόμενο κεφάλαιο.»\nΣύμφωνα, δε, με φήμες η παραγωγή της δεύτερης σεζόν άργησε να ξεκινήσει γιατί οι δημιουργοί του σόου συζητούσαν πώς θα είναι τα επόμενα 5-6 χρόνια του σόου. Αν ισχύει αυτό, η ιστορία δε θα τελειώσει έτσι απλά κι αυτό που έχουμε δει μέχρι στιγμής είναι μόνο η αρχή.\nΤο «Westworld» είναι εμπνευσμένο από την ομώνυμη ταινία του 1973 με σκηνοθέτη τον Michael Crinchton που γυρίστηκε με μόλις 1.3 εκατομμύρια δολάρια budget. To τωρινό «Westworld» δεν είναι, όμως, η πρώτη απόπειρα αναβίωσης εκείνης της ταινίας. Το 1976 κυκλοφόρησε η ταινία «Futureworld» που απέσπασε απευθείας κακές κριτικές, ενώ το 1980 «Beyond Westworld» αποτέλεσε τη δεύτερη αποτυχημένη προσπάθεια.\n3η σεζόνHBOtv seriesWestworldανανέωσηΝατάσσα Σχοινάτηλεοπτική σειράτηλεόραση


Καίμε ακόμα άνθρακα; Πότε σκοπεύουμε να σταματήσουμε; Τι γνωρίζουμε για τη σωστή διαχείριση των φυσικών πόρων; Ανακυκλώνουμε σωστά;\nΗ επίγνωση του σωστού και του λάθους δεν είναι πάντα αρκετή για να γίνουν οι φιλόδοξοι περιβαλλοντικοί μας στόχοι πραγματικότητα. Κοινωνικά και οικονομικά εμπόδια έρχονται συχνά αντιμέτωπα και αλληλοσυγκρούονται.\nΗ λύση βρίσκεται στη βιωσιμότητα και στην “οικονομία της γνώσης” και είναι αυτή που στο Athens Science Festival 2019 θα έχει την τιμητική της! Μαζί θα διευρευνήσουμε τις νέες προκλήσεις για μια βιώσιμη καθημερινότητα, θα γνωρίσουμε καλές πρακτικές με σκοπό να μειώσουμε το περιβαλλοντικό μας αποτύπωμα και να σχεδιάσουμε ένα μέλλον που η προστασία του πλανήτη συμβαδίζει με την ανάπτυξη.\nΜια αξέχαστη εμπειρία περιμένει και φέτος το κοινό του φεστιβάλ: η παρατήρηση και η επίδειξη θα δώσουν τη θέση τους στην εξερεύνηση και τον πειραματισμό και ο επισκέπτης θα γίνει μέρος της επιστήμης με τον πιο διαδραστικό και διασκεδαστικό τρόπο!\nCategories: Εκδηλωσεις Σταθμου, Χορηγος ΕπικοινωνιαςBy mact 21 Ιανουαρίου, 2019 Leave a comment\nPreviousPrevious post:Στηρίζουμε ως χορηγός επικοινωνίας την Διάλεξη του καθηγητή στατιστικής Γιάννη Ντζούφρα με θέμα «Football Analytics: Προβλήματα, μέθοδοι και διασκεδαστική στατιστική»NextNext post:Αλέξανδρος Αντωνίου live @ Ορφέας – Πέμπτη 24 Ιανουαρίου!


Η Natti Natasha παρουσιάζει το νέο άλμπουμ «NattiVidad» | Simple News\nΤο νέο άλμπουμ της Natti Natasha περιέχει 16 τραγούδια.\nH Natti Natasha γεννήθηκε ξανά με την κυκλοφορία του νέο άλμπουμ «NattiVidad».\nΣε μία προσωπική και καλλιτεχνική αναγέννηση, η Δομινικανή τραγουδίστρια κυκλοφορεί ένα άλμπουμ που αντιπροσωπεύει τη δύναμη και την έμπνευση που μπορεί να έχει μια γυναίκα.\nΤην παραγωγή του άλμπουμ έχουν κάνει παραγωγή ο βραβευμένος με Grammy, και Latin Grammy, Edgar Barrera, ο Luny (από το δίδυμο των Luny Tunes), ο Dímelo Flow, ο DJ Luian και ο Mambo Kingz μεταξύ άλλων. Οι ακροατές δεν θα απολαύσουν μόνο το reggaetón ήχο για τον οποίο είναι γνωστή η Natti Natasha, αλλά και τη μίξη ήχων όπως hip-hop, dance urban, dancehall, bachata, R&B και pop.\n«Με αυτό το άλμπουμ, θέλω να στείλω ένα ηχηρό μήνυμα στις γυναίκες και να τους θυμίσω ότι μπορούν να έχουν τα πάντα: Οικογένεια, καριέρα, αγάπη, ευτυχία, στόχους και πολλά ακόμη. Θέλω να ενθαρρύνω κι άλλες γυναίκες να κάνουν ό,τι τις ευχαριστεί και ενθουσιάζονται να κάνουν», δηλώνει η Natti Natasha.\n«Όταν λέω ότι όλα είναι δυνατά και τίποτα δε σε σταματά να κάνεις αυτό που θες, το εννοώ. Το άλμπουμ αντιπροσωπεύει αυτό ακριβώς: Δεν υπάρχουν όρια στη ζωή και μέσω των στίχων μου θέλω να αποδείξω πως δεν υπάρχουν όρια και στη μουσική. Μέσω του άλμπουμ, τραγουδάω για πολλά θέματα και εξερευνώ διαφορετικά είδη μουσικής», εξήγησε.\nΠαράλληλα με την κυκλοφορία των 16 ολοκαίνουργιων τραγουδιών, η Natti Natasha έδωσε στη δημοσιότητα και το μουσικό βίντεο για το νέο single «Imposible Amor», μία συνεργασία με τον Κολομβιανό superstar Maluma σε παραγωγή του Edgar Barrera.\nΤο τραγούδι ξεχωρίζει για τους δυναμικούς στίχους του ενώ μουσική του αναδεικνύει την ευστροφία της ως καλλιτέχνιδα. Το «Imposible Amor» ξεκινάει με ένα αργό ρυθμό και ακολουθούν εκρηκτικά urban beats. Ένα τραγούδι για την αγάπη και την απογοήτευση, με το οποίο, χωρίς αμφιβολία, θα ταυτιστούν πολλοί.\nΤο μουσικό βίντεο γυρίστηκε το Μαϊάμι με τη σκηνοθεσία του Marlon P.\nΤο άλμπουμ «NattiVidad» περιλαμβάνει το επίσης remix του τραγουδιού «Que mal te fue» με τους J Quiles και Miky Woodz, που κυκλοφόρησε κατά τη διάρκεια της πανδημίας, το φεμινιστικό ύμνο «Las Nenas» (feat. Cazzu, Farina, La Duraca) και άλλα ήδη γνωστά τραγούδια, που έχουν συγκεντρώσει αθροιστικά πάνω από 200 εκατομμύρια streams.\nΕπίσης συμπεριλαμβάνεται η παγκόσμια επιτυχία «Antes Salga El Sol» σε συνεργασία με τον Prince Royce, ένα τραγούδι που έφτασε στο No. 1 του Latin Airplay και Latin Pop Airplay Chart στο Billboard.\nΕπιπλέον, το άλμπουμ «NattiVidad» περιέχει την ακαταμάχητη επιτυχία «Ram Pam Pam» με την Becky G, ένα τραγούδι που κατέκτησε το No. 1 του Latin Airplay και Latin Rhythm Chart και έγινε πλατινένιο στις ΗΠΑ και χρυσό στην Ισπανία.\nΗ Natti Natasha πραγματοποίησε τη θριαμβευτική επάνοδό της με το τραγούδι «Philliecito», μια συνεργασία με τον ανερχόμενο καλλιτέχνη Brray και τον Nio García, μαζί με τους οποίους έβαλαν «φωτιά» στη σκηνή των μουσικών βραβείων Premios Juventud, παρουσιάζοντας για πρώτη φορά το single.\nΠρόσφατα κυκλοφόρησε ένα από τα αγαπημένα της τραγούδια από το άλμπουμ, με τίτλο «Noches en Miami». Πρόκειται για ένα urban dance τραγούδι που μαγεύει με το ρυθμό του και έχει συγκεντρώσει πάνω από 20 εκατομμύρια streams.\nΒρείτε επίσης το άλμπουμ «NattiVidad» στο YouTube:\nTags: Latin Μουσική, Natti Natasha\nPrevious Οι Locomondo για δύο ξεχωριστές συναυλίες στο «Faliro Summer Theater»\nNext Rihanna: «Φοβάμαι όταν ο κόσμος με θεοποιεί, δεν θέλω να είμαι είδωλο»


Δραση στο Ωραιοκαστρο: Μαθήματα Αμερικανικής Ιστορίας με χορηγό την …Πρεσβεία!\nΔεν διστάζει σε τίποτα η κυβέρνηση ΣΥΡΙΖΑ, προκειμένου να μετατρέψει στα μάτια της νέας γενιάς τα αμερικάνικα γεράκια του πολέμου σε «περιστέρια της ειρήνης και της δημοκρατίας».\nΤα σωματεία και η εκπαιδευτική κοινότητα πρέπει να καταδικάσουν αυτά τα προγράμματα.\nΟι εκπαιδευτικοί είμαστε παιδαγωγοί και έχουμε ευθύνη για τη νέα γενιά.\nΑνώνυμος 18 Φεβρουαρίου 2019 - 9:32 π.μ.\nΠΑΡΑΚΑΛΩ ΠΙΑΣΤΕ ΤΟ ΘΕΜΑ ΤΟΥ ΒΡΑΒΕΙΟΥ "Ewald von Kleist" ΠΟΥ ΕΔΩΣΑΝ ΣΤΟΝ ΑΛΗΤΑΜΠΟΥΡΑ ΜΑΣ ΣΤΟ Μόναχο 16/2/2019! Παράλληλα θυμίζουμε την "Διαμάχη" SS με SA και την "Αντίσταση-Κόντρα" Αξιωματικών της Βέρμαχτ (προς το τέλος του πολέμου μετά το Σταλινγράντ) του "3ου Ράϊχ-Χίτλερ/NSDAP" της ... "Αγιας Γερμανικής Αυτοκρατορίας"!!!\nΑνώνυμος 18 Φεβρουαρίου 2019 - 11:01 π.μ.\nΟι «αριστεροί» του ΣΥΡΙΖΑ, ο αντικομμουνισμός και ...\nΜαθήματα Αμερικανικής Ιστορίας με χορηγό την …Πρεσ...


Το Τσιγαρόχαρτο του Ελληνικού Μονοπωλίου - XIROMERO PRESS- XIROMEROPRESS.GR\nΤο Τσιγαρόχαρτο του Ελληνικού Μονοπωλίου\nHome » Το Τσιγαρόχαρτο του Ελληνικού Μονοπωλίου\nΤο Τσιγαρόχαρτο του Ελληνικού Μονοπωλίου2018-11-252018-11-25https://xiromeropress.gr/wp-content/uploads/2018/05/xiromero-press2.pngXIROMERO PRESS- XIROMEROPRESS.GRhttps://xiromeropress.gr/wp-content/uploads/2018/11/unnamed-file-75.jpg200px200px\nΤο συγκεκριμένο τσιγαρόχαρτο το έδινε το κράτος μέσω του μονοπωλίου στους καπνοπαραγωγούς. Η χρήση τους απαγορεύονταν έξω από τα όρια της περιοχής που κατοικούσε ο καπνοπαραγωγός. Τα μοίραζε συνήθως ο γραμματέας ή ο πρόεδρος της κοινότητας στους καπνοπαραγωγούς, κατά διαστήματα.\nΤα τσιγαρόχαρτα τα χρησιμοποιούσαν συνήθως μεγάλης ηλικίας καπνοπαραγωγοί, μιας και οι νεότεροι κάπνιζαν έτοιμα τσιγάρα όπως ΚΑΡΕΛΙΑ ΑΓΡΙΝΙΟΥ, ΚΑΡΕΛΙΑ ΦΙΛΤΡΟ, ΑΣΣΟΣ ΣΚΕΤΟ, ΑΣΣΟΣ ΦΙΛΤΡΟ, ΣΑΝΤΕ, ΡΗΓΑΣ, ΕΘΝΟΣ, ΠΑΛΛΑΣ, 22 ΑΝΤΙΝΙΚΟΤ, ΚΕΡΑΝΗΣ, κλπ..\nΚλασική σκηνή στο καφενείο του χωριού, απογευματάκι δεκαετία ‘70 και ’80:\nΣιδερένιο στρογγυλό τραπεζάκι άδειο, στρώνονταν μια εφημερίδα, τοποθετούσαν επάνω τη σανίδα, στην άκρη η αρμάθα καπνού και στη άλλη γωνιά ο καφές πολλά βαρύς ή γλυκύ βραστός ή σκέτος. Τα γεροντάκια τις εποχής αφού παράγγελναν το καφέ τους άνοιγαν την σακούλα τους, έβγαζαν μια αρμάθα καπνό, ένα μαχαίρι καλά τροχισμένο που το έφερναν από το σπίτι, φώναζαν τον καφετζή να τους φέρει τη σανίδα που χρησιμοποιούσαν οι θαμώνες για να κόβουν τον καπνό και άρχιζε η κοπή του.\nΙεροτελεστία, υψηλή τεχνική και προσοχή στη λεπτομέρεια. Τον έκοβαν τόσο λεπτό που νόμιζες ότι τον έκοψε μηχανή! Δεν ήξεραν όλοι να κόβουν καπνό γι’ αυτό στο καφενείο, ας πούμε το δικό μας, μετρ του κοψίματος ήταν ο Πάνος Τόμπας, ο Νίκος Τόμπας, ο Παναγιώτης Τσόμπος και ο Γρήγορης Ράπτης (Ζάχος)\nΟ καπνός ήταν ποικιλία τσεμπέλι. Τον έβαζαν από βραδύς να νοτίσει ώστε να κόβετε χωρίς να θρυμματίζετε. Πάνω στο τραπέζι, ο καπνός, το μαχαίρι και ο καφές τίποτε άλλο. Αφού τέλειωνε το κόψιμο τον έπιανα στη χούφτα και τον έτριβαν, φυσώντας συγχρόνως να φύγει οποιαδήποτε σκόνη που ίσως να υπήρχε. Το καφενείο μοσχομύριζε καπνό!!! Κατόπιν και αφού ο καπνός είχε κοπεί ήταν η ώρα να στρίψουνε την τσιγάρα τους.\nΆλλη ιεροτελεστία αυτή! Έβγαζαν την καπνοσακούλα τους τη γέμιζαν με καπνό και τον υπόλοιπο τον έβαζαν σε ένα γυάλινο βαζάκι για το σπίτι.\nΑπό την καπνοσακούλα έβγαζαν το τσιγαρόχαρτο το γέμιζαν καπνό, το έστριβαν, το σάλιωναν για να κολλήσει και έτοιμο να ανάψει και να απολαύσουν τη μαγεία του καπνού αλλά και του κόπου τους. Όποιος ήξερε από καπνό πρόβλεπε πολλές μέρες πριν να προμηθευτεί τον καλύτερο καπνό και για το λόγο αυτό μπορούσαν να πάνε και σε άλλα χωριά για να πετύχουν καλό χαρμάνι. Αξιοσημείωτο ήταν ότι ενώ το τσιγάρο οι περισσότεροι το έφτιαχναν σε κανονικό μέγεθος ο μπάρμπα-Γρήγορης (Ζάχος) το έφτιαχνε πολύ χοντρό σαν πούρο.\nΆλλη γραφική σκηνή στο καφενείο με το τσιγάρο παρέα:\nΟ Μπάρμπα-Θρασύβουλος παράγγελνε καφέ σκέτο, έβγαζε το καπέλο του και το ακουμπούσε στο τραπέζι, ακουμπούσε τη γκλίτσα του ανάμεσα από τα πόδια του και πάνω της σταύρωνε τα δυο πόδια. Έβγαζε την καπνοσακούλα με τον τριμμένο καπνό γέμιζε με μυσταγωγία το τσιμπούκι και το άναβε με τσακμάκι πετρελαίου (το θυμάστε;) από τους λίγους που είχαν τσιμπούκι, αυτός και ο Γιάδης Κούκας.\nΤην απογευματινή παρέα του καφέ μετά τις καπνοσακούλας και του στριμμένου τσιγάρου συμπλήρωναν και άλλοι θαμώνες του καφενείου. Λουκουμάκι, βυσσινάδα, γκαζόζα, λεμονάδα για τους γέρους, βανίλια στο ποτήρι, κόκα κόλα, σεβεν-άπ για τους νεότερους. Συζήτηση υψηλής πολιτικής ανάλυσης με τον αείμνηστο γραμματέα της κοινότητας Νίκο Βουκελάτο, ως ο μορφωμένος του χωριού, να απαντάει στα ερωτήματα των ηλικιωμένων και μπαρουτοκαπνισμένων θαμώνων του καφενείου.\nΣΗΜΕΙΩΣΗ: Το ελληνικό μονοπώλιο με τα σπίρτα, με το πετρέλαιο, με το αλάτι, τις τράπουλες, τον καπνό, μάζευε χρήματα. Όλα αυτά τα χρήματα από τους φόρους πήγαιναν στους δανειστές για πολλά χρόνια, μέχρι το 1967. Κάτι μου θυμίζει.. βρε τι μου θυμίζει το μονοπώλιο…!!!


Σωτήρης Βετάκης 16 Μαρτίου 2012, 20:42\n«Βρε άστον τρελό στην τρέλα του...» λέει το άσμα και επομένως είναι απολύτως φυσικό κάθε παθολογικά εξαρτημένος με το μπάσκετ να ξημεροβραδιάζεται παρακολουθώντας την τελική φάση του NCAA!\nΆλλωστε πως τα πλέι-οφ του τουρνουά είναι διάσημα ως «March Madness», όμως μην συνδυάσετε το ονοματάκι, με το τραγούδι του Άκη Πάνου στον πρόλογο. Η βάπτιση της, χρονολογείται πολύ πριν από το 1977 όταν γράφτηκε το ζεϊμπέκικο. Φθάνει πίσω στο 1939, όταν ο Χένρι Βαν Αρσντέιλ Πόρτερ (H.V.Porter), που παρεμπιπτόντως εργάστηκε και στο Athens High School των ΗΠΑ, όντας προπονητής στο IHSA ονόμασε το Ανοιξιάτικο τουρνουά του σχολείο του «March Madness». Αργότερα μάλιστα το χρησιμοποίησε και σε ένα ποίημα που ο τίτλος του θυμίζει την πρόσφατη ταινία του Τζόρτζ Κλόνεϊ («The Ides of March»), και είναι “Baskeball Ides of March» (*), ενώ υιοθετήθηκε στη συνέχεια για τα πλέι-οφ του NCAA.\nΤο Μπέιλορ έχει στο ρόστερ του, τον δευτεροετή Πέρι Τζόνς και τον πρωτοετή, Κουίνσι Μίλερ που κάνουν θραύση, ενώ φαίνεται να διαθέτει και βάθος πάγκου. Μπορεί να φθάσει ως τον τελικό της περιφέρειας του όπου εκεί θα συναντήσει το μεγάλο φαβορί, Κεντάκι.\nΗ καλύτερη 10αδα\nΚένταλ Μάρσαλ (Νορθ Καρολάινα, 2ετής): Εξαιρετικός πασέρ. Ο καλύτερος του τουρνουά. Υψηλό IQ στο παιχνίδι του. Δεν είναι απειλή για αντίπαλο από μέση και μακρινή απόσταση.\nΜαρκίς Τικ (Κεντάκι, 1ετής). Γρήγορος, εκρηκτικό πρώτο βήμα, παίζει σε υψηλό τέμπο. Ικανός στο σκορ, αλλά όχι στα τελειώματα των ντράιβ.\nΜπράντλεϊ Μπιλ (Φλόριντα, 1ετής): Δεινός σκόρερ. Παίκτης για τα “μεγάλα σουτ”. “Αντίγραφο” του Ρέι Άλεν. Αδυναμία όταν πρέπει να βάλει τη μπάλα στο παρκέ.\nΝτιόν Γουότερς (Σίρακιους, 2ετής): Ταχύς, αρέσκεται στις επαφές, τις οποίες αναζητά στις διεισδύσεις του. Μπορεί να πάει στο καλάθι και με τα δύο χέρια.\nΧάρισον Μπαρνς (Νορθ Καρολάινα, 2ετής): Τρομερά χαρίσματα. Η πορεία του δείχνει πως θα εξελιχθεί σε ΝΒΑ σούπερ-σταρ. Αθλητικός, καλός σουτέρ, μπορεί να παίξει και σαν “2” και φυσικά σαν “3”. Πάει στα ριμπάουντ. Στα αρνητικά ότι δεν δημιουργεί.\nΚουίνσι Μίλερ (Μπέιλορ, 1ετής): Η αποθέωση του insolation. Πολύ aggressive στην επίθεση, σκόρερ, αλλά μέτριος πασέρ. Έχει το χάρισμα του “σταρ”.\n(PLUS) Μάικλ Γκίλχριστ (Νορθ Καρολάινα, 1ετης): Εργάτης, μαχητής, ανταγωνιστικός, με τρομερή ενέργεια, παίζει για την ομάδα. Παίκτης με προοπτικές!\nΆντονι Ντέιβις (Κεντάκι, 1ετής): Ψηλόλιγνος, τεράστιος. Ο πρώτος υποψήφιος για το Νο1 του ντραφτ. Παίζει και ως σέντερ, αλλά για να κάνει καριέρα χρειάζεται να δουλέψει με το σώμα του. Βασιλιάς του alley-oop, κυρίαρχος των αιθέρων, απίθανός μπλοκέρ. Η ατραξιόν του τουρνουά.\nΠέρι Τζόνς (Μπέιλορ, 2ετή): Θυμίζει Τρέισι ΜακΓκρέιντι. Σουτάρει, πηγαίνει στο καλάθι, κατεβάζει ριμπάουντ.\nΤζάρεντ Σάλινγκερ (Οχάιο Στέιτ, 2ετής): Από τη στιγμή που αποκλείστηκε το Κονέκτικατ και ο Ντράμοντ (το αντίγραφο του Ντουάιντ Χάουαρντ) πήγε σπίτι του, είναι ο καλύτερος σέντερ. Σκόρερ ολκής. Πολύ δυναμικός, μπορεί να παίξει τον αντίπαλο και με πρόσωπο στο καλάθι.\nΆρνετ Μούλτρι (Μισισίπι Στέιτ, 3ετής): Είναι κάτι μεταξύ σέντερ και πάουερ φόργουορντ. Είναι καλός στο transition και αποτελεσματικότατος στο low-post παιχνίδι, ενώ διαθέτει καλό σουτ από μέση απόσταση. Η ικανότητα του στο σκορ μοιάζει στον Ουόλτερ Μπέρι, θα έλεγα. Αδυναμία η άμυνα και η δύναμη.\n(PLUS) Τάιλερ Ζέλερ (Νορθ Καρολάινα, 4ετής): Από τη στιγμή που επιλέγεις τον Μούλτρι δεν μπορεί να μην αναφέρεις τον λευκό σέντερ του Νορθ Καρολάινα, που είναι ευφυής, γρήγορος και θα πάει ψηλά στο ντραφτ. Απλά ο Μούλτρι είναι πιο... ευρωπαίος.\nτο First Row\nΓια καλύτερη παρακολούθηση της εξέλιξης του τουρνουά ιδού το Bracket\n“With war nerves tense, the final defense\nIs the courage, strength and will In a million lives where freedom thrives And liberty lingers still. Now eagles fly and heroes die Beneath some foreign arch Let their sons tread where hate is dead In a happy Madness of March”.\n(Η.Ημ.Πρ=Ηττημένη ομάδα του ημιτελικού, από τον μετέπειτα πρωταθλητή,\nΗ.Ημ.Φιν=Ηττημένη ομάδα του ημιτελικού, από τον φιναλίστ του φάιναλ-φορ)


Metaixmio. Ποιος θυμάται τον Αλφόνς (έκδοση που συνοδεύεται από audio book)\nΠοιος θυμάται τον Αλφόνς (έκδοση που συνοδεύεται από audio book)\nΤο 1926 φτάνει στο Πήλιο «εδώ θα ζήσω!» παίρνει την απόφαση. Για να τα καταφέρει, κάνει όλα τα επαγγέλματα της γης και της θάλασσας. Πολύ γρήγορα το όνομά του γίνεται θρύλος σε ολόκληρη την Ευρώπη. Και πώς όχι: Γκρέτα Γκάρμπο, Ποσειδώνας του Αρτεμισίου, ναζί, ο Έρωτας στα χιόνια…\nΤριάντα χρόνια μετά το απίστευτο τέλος που είχε, ένας συγγραφέας ψάχνει και ρωτάει γιΆ αυτόν. Μήπως είναι γιος του;\nΗ αφήγηση πλαισιώνεται από φωτογραφικό υλικό.


Φάρος του Θερμαϊκού: Σπ.Κουζινόπουλος: «Να σηκώσουμε λίγο ψηλότερα τον ήλιο στο Θερμαϊκό»\nΒαδίζουμε προς την τελική ευθεία με δύναμη, με αποφασιστικότητα, με πίστη στην τελική νίκη. Έχοντας τη βεβαιότητα ότι οι πολίτες του Θερμαϊκού, αναγνωρίζοντας το ηθικό πλεονέκτημα που διαθέτει ο συνδυασμός μας «Συμπολιτεία Θερμαϊκού», θα μας επιλέξουν στις εκλογές της 18ης Μαίου.\nΏστε να σταματήσει επιτέλους η συνεχιζόμενη υποβάθμιση της περιοχής μας. Να μπουν στο περιθώριο το παλιό, το φθαρμένο και το αποτυχημένο που ευθύνονται για το σημερινό χάλι του δήμου μας. Να αναδειχτούν νέες άφθαρτες δυνάμεις, ώστε να πνεύσει επιτέλους ένας άνεμος προόδου και δημιουργίας.\nΑνώνυμος 17 Απριλίου 2014 - 8:10 μ.μ.\nΚαλόν αγώνα και καλή επιτυχία συνάδελφε, για το καλό των συνδημοτών σου.


Εγκληματική οδηγία Κομισιόν: Σταδιακή άρση μέτρων προστασίας από πανδημία\nΕσωτερικό έγγραφο της Κομισιόν, που ήρθε στην κατοχή των Financial Times, συμβουλεύει τις κυβερνήσεις να προχωρήσουν σε σταδιακή άρση των μέτρων προστασίας του πληθυσμού από την πανδημία του κορονοϊού, προκειμένου να επανακινηθεί η οικονομία.\nΗ εγκληματική αυτή οδηγία συνοδεύεται μάλιστα και από την ομολογία ότι η άρση των μέτρων θα προκαλέσει αύξηση των θυμάτων!\nΣυγκεκριμένα, άρση των σκληρών περιοριστικών μέτρων στην Ευρώπη και επανεκκίνηση της οικονομίας προσπαθούν να πετύχουν οι Βρυξέλλες ώστε να αποτραπεί κάθε χώρα να κινείται ανεξάρτητα. Σύμφωνα με το επιτελείο των Βρυξελλών, η ευρωπαϊκή οικονομία δεν αντέχει επί μακρόν το lockdown που έχει επιβληθεί και πρέπει να κινηθεί προς την αντίθετη κατεύθυνση.\nΠροτείνεται, λοιπόν, η άρση των μέτρων να πραγματοποιηθεί με γεωγραφικό κριτήριο, αρχικά σε τοπικό επίπεδο και σταδιακά να επεκτείνεται σε μεγαλύτερες περιοχές. Έτσι προκύπτει ότι πρώτα θα ανοίξουν τα εσωτερικά σύνορα της Ε.Ε. και τελευταία τα εξωτερικά.\nΕπιπλέον. εκτιμάται ότι τα εσωτερικά σύνορα της Ευρώπης θα πρέπει να ανοίξουν πρώτα και τα εξωτερικά σε δεύτερη φάση, συντονισμένα.\nΠροηγούμενο άρθροΝομίζετε(ακόμη) ότι είναι η οικονομία, αλλά αναδεικνύεται η αξία της ζωής…\nΕπόμενο άρθροΝίκος Φ. Σταθάκος: Περί ποίησης


Portnet - Καμιά φορά η φωτιά μπορεί να βοηθήσει ένα δάσος!\nΚαμιά φορά η φωτιά μπορεί να βοηθήσει ένα δάσος!\nPrevious Article Η αντιπολίτευση …γερνάει\nNext Article Ώρα κρίσιμων αποφάσεων και δύσκολων επιλογών για την αγορά!\nΞέρω, ακούγεται το λιγότερο οξύμωρο και στη χειρότερη fake news. Είναι όμως αλήθεια. Κατ' αρχάς, η τακτική ελεγχόμενη καύση μπορεί να βοηθήσει στην πρόληψη πυρκαγιών με την εκκαθάριση εύφλεκτων φύλλων και κλαδιών, ή ακόμα και να σταματήσει την εξάπλωση των ήδη ανεξέλεγκτων πυρκαγιών με τη δημιουργία αντιπυρικών ζωνών. Επιπλέον, σύμφωνα με έρευνες, μπορεί να έχει οικολογικά οφέλη για πολλά φυτά και ζώα, όπως για παράδειγμα το άγριο μπλε λούπινο στη Μασαχουσέτη ή το υπό εξαφάνιση κίτρινο πουλί Kirtland στο Μίτσιγκαν. Απαραίτητη βέβαια προϋπόθεση είναι να μην ξεφύγει από τον έλεγχο. Κάτι που για το μεγαλύτερο μέρος του 2020 είχε χαθεί.\nΓια μένα προσωπικά αλλά και για δισεκατομμύρια ανθρώπους η χρονιά που μόλις έφυγε ήταν...πώς να το πω...ήταν... Πραγματικά, δε μπορώ να βρω μία (!) λέξη που να περιγράφει πόσο κακή χρονιά ήταν το 2020. Ας πούμε απλώς ότι ήταν ένας πολύ δύσκολος χρόνος. Πέρσι όλοι ζήσαμε ανεξέλεγκτες καταστάσεις εξαιτίας του COVID-19, με τις επιπτώσεις της πανδημίας να είναι ανισοβαρείς και άδικες, τόσο σε κοινωνικο-οικονομικό όσο και υγειονομικό επίπεδο.\nΣύμφωνα με τη Statista, η ύφεση για την παγκόσμια οικονομία το 2020 υπολογίζεται να φτάσει το 4,5%. Ως εκ τούτου, 40-60 εκατομμύρια άνθρωποι αναμένεται να πέσουν κάτω από το όριο της ακραίας φτώχειας, ενώ ήδη γνωρίζουμε ότι το ποσοστό θνησιμότητας στα χαμηλά οικονομικά στρώματα είναι 2,3 έως 2,4 φορές μεγαλύτερο. Μέχρι και την τελευταία μέρα του έτους, περίπου 1,8 εκατομμύρια άνθρωποι είχαν χάσει τη ζωή τους από τον κορωνοϊό, ανεβάζοντας την παγκόσμια θνησιμότητα κατά 3% σε σύγκριση με μια συνηθισμένη χρονιά. Εκατοντάδες εκατομμύρια άνθρωποι έχουν μείνει άνεργοι, ενώ όλοι μας ανεξαιρέτως βιώνουμε μέρα με τη μέρα την τεράστια απουσία της ανθρώπινης επαφής. Ευτυχώς όμως, μαζί με το εμβόλιο, έρχεται σιγά-σιγά και το τέλος της πανδημίας.\nΑντί λοιπόν να βυθιστούμε στην αυτολύπηση και τη δυσθυμία για τη χρονιά που μόλις πέρασε, πιστεύω πως αξίζει να επικεντρωθούμε στα θετικά που άφησε. Σε αυτά δηλαδή που μας βοήθησαν να επιβιώσουμε από αυτή την παγκόσμια λαίλαπα και τα οποία θα μας συνοδεύουν για πολλά χρόνια ακόμα.\nΚατ' αρχάς, το μέλλον της εργασίας ήρθε πιο κοντά και πλέον η εργασία από το σπίτι δεν αποτελεί όνειρο θερινής νυκτός αλλά πραγματικότητα για μεγάλο ποσοστό εργαζομένων σε όλο τον κόσμο. Αποδείχτηκε πως η καθημερινή φυσική παρουσία στη δουλειά δεν είναι πραγματικά απαραίτητη και πως δε χρειάζεται κανένα αφεντικό να σου λέει πόσες ώρες πρέπει να είσαι κολλημένος στο γραφείο. Επιπροσθέτως, σε όλους δόθηκε η ευκαιρία μέσω των τηλεδιασκέψεων να μοιραστούν με συναδέλφους και πελάτες μια πιο ανθρώπινη πλευρά βλέποντας γάτες να περπατούν πάνω σε πληκτρολόγια ή μικρά παιδιά να διακόπτουν το meeting επειδή πείνασαν.\nΗ εξ αποστάσεως εκπαίδευση μας έδειξε ότι τα παιδιά μπορούν να μαθαίνουν πιο γρήγορα όταν τα αφήνουμε να προχωρούν στο δικό τους ρυθμό, απαλλαγμένα καμιά φορά – χωρίς αυτό να ισχύει σε κάθε περίπτωση – από την πίεση που μπορεί να ασκεί το σχολικό περιβάλλον. Επιπλέον, η αντίστοιχη τεχνολογία έκανε τεράστια άλματα μέσα σε λίγους μόνο μήνες, πρόοδος που ήταν απαραίτητη εδώ και πολύ καιρό και δεν θα είχε επιτευχθεί αν δεν υπήρχε αυτή η πίεση χρόνου.\nΟ κλάδος της τηλεϊατρικής επίσης αναπτύχθηκε ραγδαία μετά από χρόνια στασιμότητας και, ειδικά τώρα, με την έλευση της τεχνολογίας 5G θα μπορεί να παρέχει πραγματικά ισότιμη πρόσβαση σε υπηρεσίες υγείας για το σύνολο του πληθυσμού, ακόμα και στις πιο απομακρυσμένες περιοχές. Δεν πρέπει βέβαια να ξεχνάμε πως σε ευρύτερο πλαίσιο οι επενδύσεις που έγιναν σε υποδομές και στο ερευνητικό πεδίο, πέρα από τη βελτίωση του επιπέδου των παρεχόμενων υπηρεσιών, βοηθούν την επιστημονική κοινότητα να αποκτήσει γνώσεις και να εξελίξει θεραπείες σε απίστευτα συμπυκνωμένο χρόνο. Για παράδειγμα, η τεχνολογία πίσω από τα εμβόλια mRNA των BioNTech/Pfizer και της Moderna ενδέχεται να επιταχύνει τις εξελίξεις στη μάχη για την θεραπεία του καρκίνου.\nΗ οικονομία θα επανέλθει ακόμα πιο δυνατή και ανθεκτική σε μελλοντικές προκλήσεις χάρη στην καινοτομία και την αποφασιστικότητα των ανθρώπων ενώ οι ίδιοι θα φροντίζουν περισσότερο για την υγεία και τη φυσική τους κατάσταση. Χαρακτηριστικό παράδειγμα εδώ αποτελούν οι πωλήσεις ποδηλάτων όπου τα αποθέματα στις περισσότερες επιχειρήσεις έχουν πλέον εξαντληθεί. Ακόμα, ίσως πιο σημαντικό, οι άνθρωποι θα έχουν επαναξιολογήσει τι πραγματικά έχει σημασία στη ζωή τους, όπως να περνούν ποιοτικό χρόνο με τα αγαπημένα τους πρόσωπα.\nΔεν είναι λίγοι αυτοί που θεωρούν τη γενιά μας άτυχη ή ακόμα και καταραμένη. Αυτό όμως που βλέπω εγώ είναι πως έχουμε καταφέρει να ξεπεράσουμε τη χρηματοπιστωτική κρίση του 2008, την κρίση χρέους του 2009 και τώρα σιγά-σιγά κερδίζουμε και τη μάχη της πανδημίας. Παρά τις όποιες καταστροφές, τους θύλακες διαφθοράς, τους τραγικά ανεπαρκείς και πολλές φορές επικίνδυνους χειρισμούς των τελευταίων κυβερνήσεων, εμείς στεκόμαστε ακόμα όρθιοι. Μπορεί ο κόσμος να μην είναι αγγελικά πλασμένος, οι άνθρωποι ωστόσο είναι κατά βάση καλοί και όσο καλλιεργούμε την καλοσύνη, τη γενναιοδωρία και τη θέληση για προσφορά απέναντι στη ρητορική του μίσους και τη βία, υπάρχει ακόμα ελπίδα. Καλή χρονιά!


Φυσικα, τελειως φυσικα: Η συστολή και η διαστολή\nΗ συστολή και η διαστολή\nΒραδινό μήνυμα. Συνεχίζω να σε σκέφτομαι. Δεν σε έχω ξεχάσει.\nΠρωινό τηλέφωνο. Καλημέρα μικρή μου ουτοπία. Ξέρεις πόσοι άνθρωποι απαρνιούνται τη στοργή;\nΚλαις και σε αγκαλιάζω, γιατί ξέρω ότι εκείνη την ώρα, χάνεις κυρίως τον εαυτό σου. Μετά ακολουθούν οι εικόνες, οι απεικονίσεις, οι αναπαραστάσεις, τα όσα νομίζουμε, ελπίζουμε, θέλουμε, φανταζόμαστε, προσδοκούμε. Μετά έρχεται ο Άλλος.\nΕυτυχώς έχω πάντα κονιάκ στο σπίτι.\nΕκείνο το μαύρο πανόδετο ημερολόγιο, είναι μια μεγάλη παγίδα. Όπως κάνω συνήθως στις παγίδες, χαρίζω το καλύτερό μου βλέμμα και βουτάω. Απ' ότι φαίνεται, κι εγώ εξακολουθώ να θυμάμαι, αν και όχι πολύ φανατικά. Απόψε, όμως, μπορεί και να δακρύσω με κάτι που είδα στις πίσω μου σελίδες.\nΨιθυρίζουμε τους ίδιους στίχους, στο ημίφως. Μικρές αναπνοές, σαν στιγμές.\nαν κάθε τι καινούριο κρύβει κι ένα χωρισμό, ή μόνο τα μάτια γερνούν,\nόλο και πιο πολύ ησυχάζουν,\nΚι όλο ζητάω να βρω καινούριες προβλήτες, καινούρια περίπτερα, τόπους καινούριους,\nάλλους ορίζοντες, ξένα φανάρια, γιατί φοβάμαι, τρομάζω την κάθε επιστροφή,\nposted by Μαρκησία του Ο. at 3:49 μ.μ.


Γερμανίδα στέλνει στο Διεθνές ποινικό δικαστήριο, Μέρκελ & Λαγκάρντ, για την ανθρωπιστική καταστροφή στην Ελλάδα! | Αntipalos\nPosted: 28/12/2012 in Bilderberg, Eurogroup, G 20, Goldman Sachs, Illuminati, παγκόσμια τράπεζα, ποινικές διώξεις, πολιτική, τοκογλύφοι, φασισμός, χαράτσια, χειραγώγηση, Αποκαλύψεις, Αντίσταση, Δημόσιο χρέος, Ελλάδα, Ελληνα Ξύπνα, Εξέγερση, Μέρκελ, Μνημόνιο, Νέα Τάξη Πραγμάτων, ΞΕΠΟΥΛΗΜΑ, ΟΙΚΟΝΟΜΙΑ\nΚανένας Έλληνας πατριώτης δεν θα στείλει την Μέρκελ και την Λαγκάρντ στο εδώλιο για την σφαγή που κάνουν στη χώρα μας; ΟΥΤΕ τους «Έλληνες» μνημονιακούς για εσχάτη προδοσία και την δολοφονία χιλιάδων Ελλήνων; Στο Διεθνές Ποινικό Δικαστήριο της Χάγης προσέφυγε γερμανίδα δικηγόρος και ακτιβίστρια για τα ανθρώπινα δικαιώματα, για τη λιτότητα που επιβάλλεται κατά της Ελλάδας. Στην προσφυγή της η Sarah Luzia Hassel (φωτό) κατηγορεί τους αρχηγούς των κυβερνήσεων και των διεθνών… χρηματοπιστωτικών οργάνων που είναι αρμόδια για τη λιτότητα στην Ελλάδα, για έγκλημα κατά της ανθρωπότητας. Χρησιμοποιώντας το άρθρο 7 του Καταστατικού της Ρώμης, η γερμανίδα δικηγόρος κατηγορεί αυτούς που επέβαλλαν τη λιτότητα για την κατάρρευση του συστήματος υγείας στην Ελλάδα και για τα περιστατικά ασιτίας.\nΣτην προσφυγή η Hassel ισχυρίζεται ότι το πρόγραμμα λιτότητας έχει προκαλέσει ανθρωπιστική κρίση. Καθώς οι Έλληνες δεν έχουν πρόσβαση σε ζωτικής σημασίας φάρμακα και στην υγειονομική περίθαλψη, υφίστανται μια μαζική μείωση στην παροχή υπηρεσιών υγείας, ενώ ζουν από συνθήκες μαζικής ανεργίας. Το κατηγορητήριο της δικηγόρου βασίζεται σε στατιστικά στοιχεία και αναφορές των μέσων ενημέρωσης, και δείχνει ότι\nακόμη και πριν από την επιβολή της λιτότητας το 2009 – πολλοί Έλληνες\nζούσαν κάτω από το όριο της φτώχειας. Έτσι, υποστηρίζει ότι η λιτότητα έκανε μια ήδη κακή κατάσταση, πολύ πιο σοβαρή με τη μείωση των δικαιωμάτων, της ευημερίας και της απασχόλησης.\nΑπό νομική άποψη, έγκλημα κατά της ανθρωπότητας υπάρχει αν κάποιος επιτίθεται σκόπιμα σε έναν πληθυσμό με πράξεις, γνωρίζοντας τι πρόκειται να συμβεί. Αυτός είναι ο λόγος που η γερμανίδα δικηγόρος επικεντρώνεται στην άρση της παροχής υπηρεσιών υγείας, και τις επιπτώσεις των μέτρων της Τρόικα σε φάρμακα και τρόφιμα, αφού τόσο η\nυγειονομική περίθαλψη, όσο και το καθολικό δικαίωμα στην τροφή προστατεύονται από άρθρα των Ηνωμένων Εθνών. Η Hassel υποστηρίζει ακόμη, ότι η πολιτική της χρηματοπιστωτικής σταθερότητας είναι ένα προπέτασμα καπνού, ώστε να εξαπατηθεί ο κόσμος σχετικά με την ανθρώπινη καταστροφή που προκαλούν τα μέτρα.\nΙσχυρίζεται ότι από αυτή την τακτική κινδυνεύει με διάλυση η Ευρωπαϊκή Ένωση. Οι κατηγορίες περιλαμβάνουν και οικονομικές δυνάμεις, τόσο σε πολιτικό όσο και σε χρηματοπιστωτικό επίπεδο, ιδίως η Goldman Sachs, η Λέσχη Μπίλντερμπεργκ και η Deutsche Bank .


Συγκέντρωση στο αεροδρόμιο «Ελ.Βενιζέλος» και πτήση για τη Γένοβα. Άφιξη και άμεση αναχώρηση για περιήγηση στην πόλη, όπου μεταξύ άλλων θα δούμε το λιμάνι, την Piazza de Ferrari με την όπερα, το παλάτι των Δόγηδων και το σπίτι όπου λέγεται ότι γεννήθηκε ο Κολόμβος, καθώς και την Via Garibaldi, η οποία ανακηρύχθηκε το 2006 Μνημείο Παγκόσμιας Πολιτιστικής Κληρονομιάς της UNESCO και περιστοιχίζεται από τα Αναγεννησιακά παλάτια που έχτισαν οι πλουσιότερες οικογένειες της Γένοβας το 16ο και 17ο αιώνα. Χρόνος ελεύθερος. Μεταφορά και τακτοποίηση στο ξενοδοχείο μας το απόγευμα. Βράδυ ελεύθερο για να θαυμάσετε την πόλη.\nΓένοβα - Ραπάλο/ Πορτοφίνο - Γένοβα\nΠρωινό και αναχώρηση για το πανέμορφο Ραπάλο και το Πορτοφίνο με τα γραφικά, χρωματιστά σπίτια, τις κομψές μπουτίκ, τα μαγαζιά με τα ντόπια προιόντα και τα εντυπωσιακά γιότ δεμένα στη μαρίνα. Διασχίστε την κεντρική πλατεία, περιπλανηθείτε κατά μήκος της προβλήτας και αφεθείτε στις μαγικές αποχρώσεις της θάλασσας! Το απόγευμα επιστροφή στο ξενοδοχείο μας, διανυκτέρευση.\nΓένοβα - (προαιρετική εκδρομή Cinque Terre) - Γένοβα\nΠρωινό και ημέρα ελεύθερη. Προαιρετικά (κόστος 50 €) ολοήμερη εκδρομή στα Cinque Terre ή στα Ελληνικά «Πέντε Γαίες», 5 πανέμορφα χωριά με σπίτια χρωματιστά σκαρφαλωμένα στους άγριους αλλά καταπράσινους βράχους της Δυτικής ακτής της Ιταλίας. Αποτελούν το πρώτο προστατευόμενο Εθνικό πάρκο της Ιταλίας και ένα από τα μέρη αυτής της υφηλίου που έχουν μπει στις λίστες της UNESCO. Αργά το απόγευμα επιστροφή στο ξενοδοχείο μας, διανυκτέρευση.\nΑναχωρήσεις: 25/05, 08/06, 15/06, 28/09\nΤιμή από: 440\nΑεροπορικά εισιτήρια Αθήνα - Γένοβα - Αθήνα\nΠολυτελές κλιματιζόμενο πούλμαν για όλες τις μετακινήσεις σύμφωνα με το πρόγραμμα\nΦόροι αεροδρομίων & επίναυλος καυσίμου 185 €\nΔημοτικός φόρος πόλης 2 € το άτομο/διανυκτέρευση\nΕισιτήρια πλοιαρίου ή τρένου για τα Cinque Terre\nΠερισσότερα σε αυτή την κατηγορία: « ΣΚΑΝΔΙΝΑΒΙΑ & ΝΟΡΒΗΓΙΚΑ ΦΙΟΡΔ


Ξένοι ηγέτες τιμούν τη μνήμη του Πολωνού προέδρου - Ειδήσεις - Κοινωνία - Η Φωνή της Ρωσίας\n11 Απριλίου 2010, 12:01 0\nΞένοι ηγέτες τιμούν τη μνήμη του Πολωνού προέδρου\nΞένοι ηγέτες τιμούν τη μνήμη του Πολωνού προέδρου Λέχ Κατσίνσκι, ο οποίος σκοτώθηκε στις 10 Απριλίου το πρωΐ κατά το δυστύχημα που έπαθε το αεροπλάνο του στη Ρωσία.\nΣτη Μ. Βρετανία ο Γκόρντον Μπράουν και ο Ντέιβιβντ Κάμερον αφαιρέθηκαν από την προεκλογική καμπάνια για να εκφράσουν τα συλλυπητήρια τους για το θάνατο του Κατσίνσκι, της γυναίκας του Μαρίας και εκείνων αξιωματούχων μελών της πολωνικής κυβέρνησης και της Βουλής, που σκοτώθηκαν στο αεροπορικό δυστύχημα κοντά στο Σμολένσκ.\nΟ πρωθυπουργός της Μ. Βρετανίας, μιλώντας στη Σκωτία είπε: «Νομίζω ότι όλος ο κόσμος θα θρηνεί το τραγικό θάνατο του προέδρου Κατσίνκι, της γυναίκας του Μαρίας και των ανθρώπων που επέβαιναν μαζί τους στο μοιραίο αεροσκάφος. Ο Γκόρντον Μπράουν υπογράμμισε επίσης ότι ο Λέχ Κατσίνσκι πρόσφερε μεγάλη συμβολή στην ανεξαρτησία και την ελευθερία της Πολωνίας. «Νομίζω, ότι ταυτόχρονα δεν πρέπει να ξεχνούμε την οικογένειά του και εκείνους τους πολλούς ανθρώπους που σκοτώθηκαν, καθώς επίσης και για όλη τη χώρα που θρηνεί το θάνατό τους». Σε ειδικό του μύνημα που εκδόθηκε αργότερα από την Ντάουνινγκ Στριτ, ο Μπράπουν πρόσθεσε: «Οι σκέψεις μου είναι με την οικογένεια του Κατσίνκι και τους συμπατριώτες του σε αυτή την πολύ δύσκολη στιγμή». Ο Ντέιβιντ Κάμερον, από την πλευρά του, χαρακτήρισε την τραγωδία που στοίχισε τη ζωή σε 97 ανθρώπους, ως «μαύρη μέρα για την Πολωνία». «Γνώριζα τον πρόεδρο Κατσίνσκι προσωπικά. ΄Ηταν ένας πολύ γενναίος Πολωνός πατριώτης ο οποίος υπερασπίστηκε την ελευθερία. Υπόφερε πολύ στην εποχή του κομμουνισμού, όμως πάντα υπερασπιζόταν τις πεποιθήσεις του. και την πίστη του στη χώρα του. Είναι μία πολύ σκοτεινή μέρα για την Πολωνία»,- σημείωσε ο Ντέιβιντ Κάμερον.\nΟ Υπουργός εξωτερικών της γειτονικής Γερμανίας Γκίντο Βεστερβέλε δήλωσε πώς είναι συγκλονισμένος και σοκαρισμένος από το θάνατο του κ.Κατσίνσκι. Εξέφρασε τα βαθύτατα της συλλυπητήρια της και η καγκελάριος Άνγκελα Μέρκελ.\nΟ Πρωθπουργός της Ελλάδας Γιώργος Παπανδρέου στο συλλυπητήριο του τηλεγράφημα που απέστειλε προς τον Πολωνό ομόλογό του Ντόναλντ Τουσκ για το θάνατο του προέδρου της Πολωνίας Λέχ Κατσίνσκι, υπογράμμισε ότι «Αυτές τις δύσκολες στιγμές η Ελληνική Κυβέρνηση και εγώ προσωπικά, εκφράζουμε τα ειλικρινή συλλυπηρήριά μας στις οικογένειες όλων εκείνων που χάθηκαν και στο Λαό της Πολωνίας. Συμμεριζόμαστε το πένθος σας. Οι σκέψεις μας και οι προσευχές μας, είναι κοντά σας».\nΟ εκπρόσωπος του Στέιτ Ντιπάρτμεντ Φίλιπ Κρόουλι δήλωσε ότι «Πρόκειται για μία φοβερή τραγωδία για την Πολωνία. Στέλνουμε τα ειλικρινή μας συλλυπητήρια στον πολωνικό λαό».